cyanic-selkie/wikianc huggingface dataset:
Agario
Agar.io འདི་ çའཕེལ་འགྱུར་çi çok མདའ་རྩེད་གི་རྩེད་རིགས་དང་རྩེད་ཆས་ཨིན། Brazil གི་རྩེད་འགྲན་བཟོ་མི་ Matheus Valadares གིས་བཟོ་མི་རྩེད་འགྲན་འདི་ April ༢༨, ༢༠༡༥ ལུ་ཡོངས་འབྲེལ་གྱི་ བཀྲམ་སྟོན་ནང་ལུ་དང་ July ༨, ༢༠༡༥ ལུ་ Miniclip གིས་ iOS དང་ Android ནང་ལུ་ཡང་བཏོན་ནུག རྩེད་འགྲན་ནང་ལུ་ རྩེད་འགྲན་འབད་མི་ཚུ་གིས་ ཌི་ཊི་ཊི་པི་ཊི་ཀིཊ་གི་དཔེ་སྟོན་ཡོད་པའི་ ས་ཁྲ་ནང་ལུ་ སྐུད་འཁོར་གྱི་རྫས་གཅིག་དང་ ཡང་ན་མང་སུ་ཅིག་འཛིན་སྐྱོང་འབདཝ་ཨིན། རྩེད་འགྲན་གྱི་དམིགས་ཡུལ་འདི་ རྩེད་འགྲན་འབད་མི་ཚུ་གིས་ ཁོང་རའི་རྩེདམོ་ཚུ་ཟ་ཚུགས་མི་ རྩེདམོ་གཞན་ཚུ་ཟ་ཐོག་ལས་ མང་སུ་ཅིག་སྦེ་རྩེདམོ་ཐོབ་ནི་ཨིན་མས། རྩེད་འགྲན་པ་རེ་གིས་ རྩེད་རིགས་གཅིག་ལས་འགོ་བཙུགསཔ་ཨིན་ དེ་འབདཝ་ད་ རྩེད་འགྲན་པ་ཚུ་གིས་ རྩེད་རིགས་ལངམ་ཅིག་ཐོབ་པའི་བསྒང་ལས་ རྩེད་འགྲན་པ་ཚུ་གིས་ རྩེད་རིགས་གཅིག་ལས་བརྒལ་ འཛིན་སྐྱོང་འབད་མ་ཚུགསཔ་ཨིན། རྩེད་འགྲན་འདི་གི་མིང་དེ་ བཱག་གི་རིགས་ཚུ་བཟོ་ནིའི་དོན་ལུ་ ལག་ལེན་འཐབ་མི་ ཨག་རི་ཟེར་མི་རྫས་ལས་ཨིན། དབྱེ་ཞིབ་འབད་མི་ཚུ་གིས་ རྩེད་འགྲན་ཀྱི་རྣམ་དག་དང་ དོ་འགྲན་དང་ བཟོ་རིག་ དེ་ལས་ ལོག་ལྟབ་སྦེ་ རྩེད་འགྲན་འབད་ནི་ལུ་དམིགས་ཏེ་ བསམ་འཆར་བཀོད་ནུག། ཡོངས་འབྲེལ་ཐོག་ལས་ ཁ་སླབ་སྟེ་ ཁྱབ་སྤེལ་འགྱོ་མི་དང་བསྟུན་ ད་རེས་ནངས་པར་ ཡོངས་འབྲེལ་དང་ འགྲུལ་འཕྲིན་གྱི་དོན་ལུ་ ཡོངས་གྲགས་ཅན་གྱི་ རྩེད་འགྲན་ཅིག་ལུ་ འགྱུར་ཏེ་འདུག Agar.io གི་ཤུལ་ལུ་ འདི་བཟུམ་བཟོ་རིག་དང་དོན་ཚན་ཡོད་པའི་ "io རྩེད་འགྲན་"ཟེར་མི་འདི་ཡང་ འགོ་བཙུགས་ནུག
ཕྱི་ཁའི་མཐུད་སྦྲེལ་
ལྕང་སྒང་ཁ་ལྷ་ཁང་།
ལྕང་སྒང་ཁ་ལྷ་ཁང་།
༉ ཆུང་སྟོབས་ཅན་གྱི་ལྕང་སྒང་ཁ་ལྷ་ཁང་འདི་ ཐིམ་ཕུག་ལྟེ་བའི་རྒྱབ་ཁར་སྤོ་ཏོ་གུར་ཆགས་ཏེ་ཡོདཔ་ཨིན། དུས་རབས་ ༡༣་པ་ཡངན་༡༤་པའི་ནང་བཞེངས་ཡོད་པའི་ ལྷ་ཁང་རྙིང་ཤོས་ཅིག་ཨིན། ལྷ་ཁང་འདི་གི་གཞི་འགྱམ་དང་ཆ་ཤས་ཚུ་གནམ་མེད་ས་མེད་རྙིང་ཤོས་ཨིནམ་དང་ དེ་ཡང་ དུས་ཧེ་མ་དུས་རབས་༡༧པའི་ནང་ཞབས་དྲུང་ངག་དབང་རྣམ་རྒྱལ་གྱི་འབྲུག་རྒྱལ་ཁབ་གཅིག་གྱུར་གནང་པའི་སྐབས་ལས་རང་ཡོད་ཨིན་མས། ལྷ་ཁང་འདི་ནང་ དུས་ཚོད་མང་ཤོས་ཅིག་རང་ཕམ་ཚུ་གིས་རང་སོའི་་ཨ་ལུ་འཁྱིད་དེ་ ཐིམ་ཕུག་འཇིག་མེད་རྡོ་རྗེ་དབང་ཕྱུག་གཙོ་སྟོན་སྨན་ཁང་ནང་སྐྱེ་མིའི་ཨ་ལུ་ཚུ་གི་ཆོས་སྲུང་དང་སྐྱོབས་དགོན་ དགེ་བསྙེན་དོམ་ཙང་པ་ལས་དབང་ཞུ་ནིའི་དོན་ལུ་འོང་དོ་ཡོདཔ་ཨིན་མས།
རྒྱལ་རབས།
ལྕང་སྒང་ཁ་ལྷ་ཁང་འདི་ འབྲུག་པ་བཀའ་བརྒྱུད་ཀྱི་བསྟན་པ་འབྲུག་གསལ་སྟོད་མཛད་གནང་མི་དང་སྤྱན་རས་གཟིགས་ཀྱི་རྣམ་སྤྲུལ་ ཕ་ཇོ་འབྲུག་སྒོམ་བཞི་པོའི་སྲས་ཉི་མ་གིས་དུས་རབས་༡༣ པའི་ནང་གཞི་བཙུགས་མཛད་གནང་ནུག། ལྷ་ཁང་གི་ནང་རྟེན་ཡང་ མགུ་ཏོ་༡༡་དང་ལགཔ་ལེ་ཤ་ཡོད་སྤྱན་རས་གཟིགས་ཀྱི་ངོ་བོ་ རང་བྱུང་ཐུགས་རྗེ་ཆེན་པོའི་ལི་མདོག་ཅན་གྱི་སྐུ་འདྲ་སྦོམ་ས་ཁར་བཞུགས་ཏེ་ཡོདཔ་ཨིན། ནང་རྟེན་འདི་ འབྲུག་སྒོམ་བཞི་པོ་གི་ཡིད་དམ་ཨིནམ་མ་ཚད་ མི་ལ་ལུ་གིས་འབད་བ་ཅིན་རང་བྱུང་སྦེ་བྱོན་བྱོནམ་ཨིན་ཟེར་བཤདཔ་ཨིན་པས། ཨིན་རུང་ ལ་ལུ་གིས་འབད་བ་ཅིན་ བཟོ་བོ་གཞན་དང་འདྲཝ་ཎེ་ཝ་ཟེར་མི་གིས་ ལྷ་ཁང་འདི་བཞེངས་པའི་སྐབས་བཟོ་བཟོཝ་ཨིན་ཟེར་བཤདཔ་ཨིན་པས བཟོ་བཀོད། ལྕང་སྒང་ཁ་ལྷ་ཁང་འདི་ ཐིམ་ཕུག་ཁ་མར་ཁ་ཐུག་འོངམ་ད་ སྤོ་ཏོ་གུར་ཆགས་ཏེ་ཡོད། སྤོ་ཏོའི་མཇུག་ལུ་ ཁྱིམ་གཉིས་ཡོད་ས་ལས་ ལྷ་ཁང་ངོ་མ་འདི་ཤར་ཕྱོགས་ ཐིམ་ཕུག་གི་ཕྱོགས་ལུ་ཡོདཔ་དང་ནུབ་ཕྱོགས་ལུ་མགོན་ཁང་ཡོད། གཞན་མི་ཁྱིམ་ནང་དགེ་སློང་ཚུ་དང་དཀོན་གཉེར་སྡོད་སའི་ཁྱིམ་སྦེ་ཡོད་མི་འདི་ཕར་ཁ་ཐུག་ལུ་ཡོདཔ་ཨིན། ཁྱིམ་སྐོར་ར་རྐྱབ་ཏེ་ཡོད་པའི་ཕྱོགས་གསུམ་ལས་ ལྷ་ཁང་སྐོར་ར་རྐྱབ་སའི་ལམ་བཟོ་སྟེ་ཡོད། ལྷ་ཁང་ངོ་མ་གི་ཟུར་གེ་ར་ནང་རྡོ་ནག་གུར་ ནང་པ་སངས་རྒྱས་དང་འབྲུག་པ་བཀའ་བརྒྱུད་པའི་བླ་མ་ཚུ་གི་བརྡ་མཚོན་ལུ་མ་ནི་ལག་འཁོར་དང་སྐྱོབས་མགོན་ཚུ་གི་སྐུ་པར་ཚུ་སྦྱར་ཏེ་ཡོད། ལྷ་ཁང་ནང་ཕྱོགས་འདི་ ལས་ཚན་གཉིས་སྦེ་དབྱེ་སྟེ་ཡོད། ཤར་ཕྱོགས་ཁ་ཐུག་སྐུ་འདྲ་གཙོ་བོ་ གསུངས་རབ་དང་གཞན་རྗེས་ཤུལ་དངོས་པོ་ཚུ་ མི་དམངས་ལུ་མཇལ་ཁ་མེད་རུང་ སྐུ་འདྲ་གཙོ་བོ་འདི་ བླ་མ་ཚུ་གིས་གསོལ་མཆོད་དང་ཁ་མཐུན་གནང་ས་ལས་མཇལ་ཚུགས། ལྷ་ཁང་མཇལ་བ་འོངམ་ད་ སྒྲིག་མཐུན་གྱི་གྱོན་ཆས་ནང་འོངམ་དགོཔ་ཨིན། རྡོ་ཆལ་གྱི་གདོང་སྐོར་ཏེ་ལྷ་ཁང་གཙོ་བོ་ཕྱོགས་ལུ་ཡོད་མི་གིས་ མཚོ་སྨན་གྱི་གནས་ཁང་ཨིན། འ་ནི་ལྷ་ཁང་འདི་ ཁྲོ་བོ་སྦེ་ཡོད་མི་ཐིམ་ཕུག་ལུ་སྐྱེས་མི་ཨ་ལུ་ཚུ་གི་སྐྱབས་མགོན་དགེ་བསྙེན་དོམ་ཙང་པ་ཟེར་མི་གི་གནས་ཁང་ཨིན། དེ་བཟུམ་སྦེ་ ལྷ་ཁང་འདི་ནང་ཡིད་དམ་ལྷ་ཚོགས་ཀྱི་སྐུ་འདྲ་དང་ གྱང་གུར་གྱལ་ཁབ་ནང་གི་ལྡེབས་རིས་རྙིང་ཤོས་ཚུ་ཡང་ཡོདཔ་ཨིན། ཨིན་རུང་ ལྷ་ཁང་ནང་འཛུལ་ནི་འདི་འབྲུག་པའི་ཕོ་སྐྱེས་ཚུ་རྐྱངམ་ཅིག་མས། ལྷ་ཁང་གི་རྒྱབ་ལས་མར་ ཐིམ་ཕུག་ཁ་ཐུག་ལུ་འབབ་ནིའི་ལམ་ཡོད་ས་ལས་མཆོད་རྟེན་ཆུང་ཀུ་མང་རབས་ཅིག་ཡོདཔ་ཨིན། དེ་ཁ་ལས་ ཐིམ་ཕུག་ཁྲོམ་འདི་ མཐོང་གསལ་ཆེ་ཏོག་ཏོ་སྦེ་མཐོང་ཚུགསཔ་ཨིན།
དུས་སྟོན།
རང་ཟླ་༩པའི་ ཚེས་༡༢ ལས་༡༤ ཚུན་ཉིནམ་གསུམ་གྱི༌རིང༌ལུ༌ རྡོ་གཅལ་ཆུང་ཀུ་ནང་སྐུ་འཆམ་གནངམ་ཨིན། ལོ་བསྟར་བཞིན་ སྒོམ་ཆེན་ཚུ་ཕོབ་སྦྱིས་ཁ་སྒོར་སྒོ་ན་སྒྲུབ་སྡེ་ལྟེ་བ་འོངས་ཏེ་ ལྷ་ཁང་འདི་ནང་ཡོད་པའི་བཀའ་འགྱུར་གསེར་བྲིས་མ་ པོ་ཏི་བརྒྱ་ལྷགཔ་ཅིག་ཡརོད་མི་འདི་ལྷགཔ་ཨིན་མས།
ཁུངས་གཏུག།
Wikipedia contributors. (2021). Changangkha_Lhakhang. In Wikipedia, The Free Encyclopedia. Retrieved from https://en.wikipedia.org/wiki/Changangkha_Lhakhang
ཞབས་དྲུང་རིན་པོ་ཆེའི་སྐུ་མཆོད།
ལོ་བསྟར་ཧོར་ཟླ་ ༣ པའི་ཚེས་ ༡༠ ལུ་ ང་བཅས་རའི་འབྲུག་གི་བསྟན་པའི་བདག་པོ་ ཞབས་དྲུང་ངག་དབང་རྣམ་རྒྱལ་དགོངས་པ་ཆོས་དབྱིངས་ལུ་གཤེགས་པའི་སྐུ་མཆོད་ཀྱི་དུས་ཆེན་ཨིན།
དེ་ཡང་མགོན་པོ་དངོས་གྲུབ་བྱུང་བའི་རྒྱུད་ལས། འཁོར་བའི་བདུད་རྣམས་འཇོམས་པ་པོ། །རྡོ་རྗེ་སེམས་དཔའ་མཉམ་གྱུར་པའི། །རྡོ་རྗེ་སློབ་དཔོན་བདག་ཉིད་ཆེ།  །ཞེས་མཐུ་ཆེན་ཆོས་ཀྱི་རྒྱལ་པོ་འདི་ཉིད་ཀྱི་ མཚན་གསལ་ལུང་བསྟན་དང་འཁྲིལ་ཏེ་ ཞབས་དྲུང་རིན་པོ་ཆེ་ངག་དབང་རྣམ་རྒྱལ་འདི་ ཡབ་མི་ཕམ་བསྟན་པའི་ཉི་མ་དང་ ཡུམ་བསོད་ནམས་དཔལ་གྱི་བུ་ཁྲིད་གཉིས་ཀྱི་སྲས་ལུ་ སྤྱི་ལོ་ ༡༥༩༤ རབ་བྱུང་ ༡༠ པའི་ཤིང་རྟ་ཟླ་ ༡༡ ཚེས་ ༡༡ ལུ་ ལྟས་བཟང་སྣ་ཚོགས་པའི་ཐོག་ལས་ ཀུན་མཁྱེན་པདྨ་དཀར་པོའི་ཡང་སྲིད་འཁྲུལ་མེད་དུ་སྐུ་འཁྲུངས་ནུག།
དགུང་ལོ་ཆུང་བའི་སྐབས་ལས་ ཡབ་དང་མཁས་གྲུབ་ལྷ་དབང་བློ་གྲོས་ལ་སོགས་པའི་ ཡོངས་འཛིན་དམ་པ་ཚུ་གི་སྐུ་མདུན་ལས་ གཞུང་རིག་གནས་ དབང་ལུང་མན་ངག་ལ་སོགས་པའི་ གསན་བསམ་མཐར་ཕྱིན་ཏེ་ མཁས་གྲུབ་ཀྱི་བདག་ཉིད་ཆེན་པོར་གྱུར་པའི་ཤུལ་མར་ གདན་ས་ར་ལུང་གི་ཁྲི་ལུ་མངའ་གསོལ་མཛད་ནུག།
དེ་ལས་ ཆོས་ཀྱི་རྒྱལ་པོ་རང་ཉིད་ དགུང་གྲངས་ཉེར་གསུམ་གྱི་ཐོག་ སྤྱི་ལོ་ ༡༦༡༦ རབ་བྱུང་ ༡༠ པའི་མེ་ཕོ་འབྲུག་ལོ་ལུ་ ལས་མགོན་བྱ་རོག་གདོང་ཅན་གྱི་ལུང་བསྟན་དང་བསྟུན་ཏེ་ ཆིབས་ཁ་ལྷོ་ལུ་བསྒྱུར་ཏེ་བྱོན་ཞིནམ་ལས་ཚུར་ ལྷོ་མོན་སྨན་ལྗོངས་ཀྱི་རྒྱལ་ཁབ་འདི་ནང་ ཆོས་སྲིད་གཉིས་ལྡན་གྱི་གཞུང་འགོ་བཙུགས་ཏེ་ དཔལ་ལྡན་འབྲུག་པའི་རྒྱལ་ཁབ་ཟེར་ རྒྱ་བོད་ཧོར་གསུམ་ལ་སོགས་པའི་འཛམ་གླིང་ནང་ ཡོངས་གྲགས་ཅན་གྱི་རྒྱལ་ཁབ་ཅིག་ལུ་བཟོ་གནང་ནུག།
དེ་ལུ་ ངན་སེམས་ཕྲག་དོག་གི་དབང་ལས་བྱུང་བའི་ ཕྱི་རོལ་དངོས་ཅན་མི་ཡི་དགྲ་བོ་སྡེ་སྲིད་གཙང་པ་དང་ དགེ་སོག་དམག་དཔུང་གི་ཕྱོགས་ཐམས་ཅད་ལས་རྒྱལ་བ་མ་ཚད། ནང་གི་དགྲ་སྡེ་བླ་མ་ཁག་ལྔའི་ཕྱོགས་ལས་རྣམ་པར་རྒྱལ་བ་དང་ གསང་བའི་དགྲ་སྡེ་དངོས་མེད་ལྷ་མ་སྲིན་སྡེ་བརྒྱད་ཀྱི་ཕྱོགས་ཐམས་ཅད་ལས་ཀྱང་རྣམ་པར་རྒྱལ་ཏེ་ གདན་ས་ལྕགས་རི་དང་ གསང་སྔགས་ཟབ་དོན་ཕོ་བྲང་ལས་བཟུང་སྟེ་ རྒྱལ་ས་སྤུངས་ཐང་བདེ་ཆེན་ དབང་འདུས་ཕོ་བྲང་ ཐིམ་ཕུག་བཀྲིས་ཆོས་རྫོང་ སྤ་རོ་རིན་ཆེན་སྤུངས་རྫོང་ དར་དཀར་བཀྲིས་ཡང་རྩེ་ ཀྲོང་གསར་ཆོས་འཁོར་རབ་བརྟན་རྩེ་ ལ་སོགས་པ་བཞེངས་ཏེ་ ལྷོ་མོན་ཁ་བཞིའི་རྒྱལ་ཁབ་འདི་ནང་ སངས་རྒྱས་ཀྱི་བསྟན་པའི་ཉི་མ་ ཤར་བར་མཛད་གནང་ནུག།
དེ་ལས་ རྗེ་རང་ཉིད་དང་དབྱེར་མེད་པའི་ དབུ་མཛད་བསྟན་འཛིན་འབྲུག་རྒྱས་ལུ་ ཆོས་སྲིད་ཀྱི་བསླབ་བྱ་ཞལ་གདམས་བཀའ་ཆེམས་ཀྱི་ཚུལ་དུ་ ཡོངས་སུ་རྫོགས་པར་བསྩལ་ཏེ་ དཔལ་ལྡན་འབྲུག་པའི་རྒྱལ་ཁབ་ཀྱི་སྡེ་སྲིད་ཆེན་མོར་བསྐོས་གནང་ཞིན་ན་ རེ་ཞིག་གདུལ་བྱ་རྟག་འཛིན་ཅན་ཚུ་གི་ངོ་ལུ་ ཆོས་ཀྱི་རྒྱལ་པོ་རང་ཉིད་ དགུང་གྲངས་ལྔ་བཅུ་ང་བརྒྱད་ སྤྱི་ལོ་ ༡༦༥༡ རབ་བྱུང་ ༡༡ པའི་ལྕགས་ཡོས་ ཟླ་ ༣ པའི་ཚེས་ ༡༠ ལུ་ ཐུགས་དམ་རིམ་གཉིས་ཀྱི་རྣལ་འབྱོར་ལུ་བཞུགས་གནང་ནུག།
ཞབས་དྲུང་རིན་པོ་ཆེའི་སྐུ་མཆོད་དུས་ཆེན་ཉིན་མར་ གཞུང་འབྲེལ་ངལ་གསོ་བཞག་དགོ་མི་འདི་ ཞབས་དྲུང་རིན་པོ་ཆེ་གིས་ ང་བཅས་ར་ལྷོ་མོན་ཁ་བཞིའི་རྒྱལ་ཁབ་འདི་ དཔལ་ལྡན་འབྲུག་པའི་རྒྱལ་ཁབ་ཡུག་གཅིག་ལུ་བཟོ་སྟེ་ ཆོས་སྲིད་གཉིས་ལྡན་གྱི་གཞུང་འགོ་བཙུགས། རྒྱལ་ཁབ་ཀྱི་རང་དབང་སྲ་བརྟན་དུ་བཟོ་གནངམ་ལས་ཚུར་ འབྲུག་རྒྱལ་ཁབ་འདི་ རང་དབང་རང་བཙན་གྱི་རྒྱལ་ཁབ་འབད་དེ་ བདེ་སྐྱིད་གཉིས་ལྡན་གྱི་ངང་ལུ་སྡོད་ནི་འདི་བྱུང་ཡོདཔ་ལས་བརྟེན་ ཞབས་དྲུང་རིན་པོ་ཆེ་འདི་ འབྲུག་རྒྱལ་ཁབ་དབུ་བརྙེས་པར་མཛད་པའི་སྐུ་དྲིན་སྦོམ་ཡོད་མི་འདི་ ག་ར་གིས་རྗེས་དྲན་ཞུ་དོན་ལུ་ཨིན།
དེ་འབད་ནི་འདི་གིས་ དུས་ཆེན་འདི་གི་སྐབས་ལུ་ ག་ར་གིས་ཞབས་དྲུང་རིན་པོ་ཆེ་ལུ་ ཕྱག་མཆོད་གསོལ་འདེབས་ལུ་བརྩོན་དགོཔ་ག་ནི་ལས་གལ་ཆེཝ་མ་ཚད་ ཞབས་དྲུང་རིན་པོ་ཆེ་ལུ་གསོལ་བ་རྩེ་གཅིག་ཏུ་བཏབ་སྟེ་ཐུགས་དམ་བསྐུལ་བ་ཅིན་ རང་རང་སོ་སོ་དང་ལྷག་པར་རྒྱལ་ཁབ་ནང་ལུ་ རྐྱེན་བར་ཆད་མི་འབྱུང་བར་བྱིན་གྱིས་བརླབས་ཏེ་ བསྟན་པ་ཡུན་རིང་གནས་ནི་གི་རྟེན་འབྲེལ་ཡོདཔ་ཨིན།
ལོཁོར་ཆུཉེ
དང་པོ་བྱི་བ། (鼠)
རང་གཤས་འཇམ་ལ་དྲང་མོ་ཡིན། རིག་པ་གྲུས་རཅྱད་ཚྱོར་སྦང་གིས་ཐག་གཅོད་བྱེད། ནུས་པ་ཆ། བླ་རྩ་གཉིས་ཡད་པས་དཔལ་འབྱོར་སོགས་ག
གཉས་པ་ླང་། (牛)
རང་གཤས་བཟང་། སྐད་ཆ་མང་པ་མ་བཤད།གཞུང་དྲང་ཞང་རྫུན་མ་བཤད། བརྩན་འགྲུས་དང་སྡུག་རུས་ཆ། རང་བཞན་ཧ་ཅང་བརྟན་པ་ཡན།མ་གཞན་པར་འག་འཇན་ྒྱད་ྒུཏ་དགའ། ཁམ་བདག་
མི་དབང་འབྲུག་རྒྱལ་ལྔ་པའི་འཁྲུངས་སྐར་དུས་ཆེན།
དེ་ཡང་ ང་བཅས་ར་ འབྲུག་རྒྱལ་ཁབ་འདི་གི་ མི་མང་ཡོངས་ཀྱི་བསོད་ནམས་བྱེ་བའི་འབྲས་བུ་དུས་གཅིག་ལུ་སྨིན་པའི་ དབང་ཕྱུག་བརྒྱུད་འཛིན་གྱི་རྒྱལ་རབས་ལྔ་པ་ དཔལ་མི་དབང་མངའ་བདག་རིན་པོ་ཆེ་ འཇིགས་མེད་གེ་སར་རྣམ་རྒྱལ་དབང་ཕྱུག་མཆོག་ འབྲུག་རྒྱལ་ལོ་ ༣༢༩ གནམ་ལོ་ ལྕགས་སྤྲེལ་རྒྱལ་བའི་ཆོ་འཕྲུལ་དུས་ཆེན་ ཟླ་དང་པའི་ཚེས་ ༦ སྤྱི་ལོ་ ༡༩༨༠ ཟླ་ ༢ ཚེས་ ༢༡ ལུ་ རྒྱལ་ས་ཐིམ་ཕུག་གི་གཟིམ་ཅུང་རྣམ་རྒྱལ་ཆོས་གླིང་ལུ་སྐུ་འཁྲུངས་ནུག། དེ་ཡང་ ཡབ་མི་དབང་མངའ་བདག་འབྲུག་རྒྱལ་བཞི་པ་འཇིགས་མེད་སེངྒེ་དབང་ཕྱུག་མཆོག་ དགུང་ལོ་ཉི་ཤུ་རྩ་དྲུག་དང་། འབྲུག་རྒྱལ་བཞི་པའི་གསེར་ཁྲི་ཁར་ཕེབས་ཏེ་ ལོ་ངོ་བརྒྱད་སོང་བའི་ལོ་ལུ་ ཡུམ་རྒྱལ་བཙུན་ཨ་ཞེ་ཚེ་རིང་དབྱངས་སྒྲོན་དབང་ཕྱུག་ལས་ འབྲུག་རྒྱལ་བཞི་པའི་སྲས་དང་པ་ འབྲུག་བརྒྱུད་འཛིན་གྱི་རྒྱལ་སྲས་སྦེ་སྐུ་འཁྲུངས་ནུག།
རྒྱལ་ཡུམ་ཨ་ཞེ་ཚེ་རིང་དབྱངས་སྒྲོན་དབང་ཕྱུག་འདི་ རྒྱལ་པོ་ཁྲི་སྲོང་ལྡེའུ་བཙན་གྱི་གདུང་རྒྱུད་དྲི་མ་མེད་པའི་ གསེར་སྲང་བླ་མ་ལྔ་པ་རྒྱལ་མཚན་རྡོ་རྗེ་དང་ ཨ་བི་ཡུམ་དབྱངས་ཅན་སྒྲོལ་མ་གཉིས་ལས་བྱོན་པའི་ ཞབས་དྲུང་ཐུགས་སྤྲུལ་བརྒྱད་པ་འཇིགས་མེད་རྡོ་རྗེའི་ཨ་ཞེམོ་ ཨ་ཞེ་རྡོ་རྗེ་དབང་མོ་དང་ ལྷ་རིགས་སྨྱོས་ཀྱི་གདུང་རྒྱུད་གཏེར་སྟོན་པདྨ་གླིང་པའི་གདུང་རྒྱུད་ ཞབས་དྲུང་གསུང་སྤྲུལ་ལྔ་པ་ཕྱོགས་ལས་ཡེ་ཤེས་དངོས་གྲུབ་ཀྱི་སྐུ་ཚ་བོ་ གདོང་དཀར་སྤྲུལ་སྐུ་སངས་རྒྱས་བསྟན་འཛིན་གཉིས་ཀྱི་སྲས་ དྲགོས་ཨྱོན་རྡོ་རྗེ་དང་། ཡུམ་གཏེར་ཆེན་རྡོ་རྗེ་གླིང་པའི་གདུང་རྒྱུད་ ཨམ་ཨྱོན་སྒྲོལ་མ་དང་ ལྷ་སྲས་གཙང་མའི་རྒྱལ་རྒྱུད་ སྔ་ཚང་མཁོ་ཆེའི་གདུང་རྒྱུད་སློབ་དཔོན་གྲུབ་པ་གཉིས་ཀྱི་སྲས་མོ་ ཐུགས་རྗེ་བཟང་མོ་གཉིས་ལུ་ སྲས་སྲས་མོ་སྐུ་མཆེད་ ༩ ཡོད་མི་གི་ལྔ་པ་ཨིན་མས།
དེ་བཟུམ་མའི་རིགས་རྒྱུད་མངོན་པར་མཐོ་བའི་ འབྲུག་བརྒྱུད་འཛིན་གྱི་རྒྱལ་སྲས་མཆོག་ སྐུ་འཁྲུངས་ཏེ་ཉིནམ་གསུམ་གྱི་ཚེ་ ཡབ་འབྲུག་རྒྱལ་བཞི་པ་མཆོག་དང་ རྒྱལ་ཡུམ་མཆོག་གི་ཡབ་ཡུམ་ སྐུ་མཆེད་ལ་སོགས་པའི་སྐུ་འཁོར་ཚུ་གིས་གཙོས་པའི་ ནང་བློན་འབངས་འཁོར་ཚུ་གིས། ལེགས་པའི་ཕྱོགས་སུ་རྟེན་འབྲེལ་བཟང་པོ་འགྲིགས། །ཕུན་སུམ་ཚོགས་པ་རང་གིས་བྱས་པས་ཆོག། ཟེར་བའི་ལུང་གི་ཚིག་དང་མཐུན་པར་ ཆོས་རྗེ་འབྲུག་པའི་རྒྱལ་སྲས་ སྐུ་འཁྲུངས་པའི་བཙས་སྟོན་རྟེན་འབྲེལ་བཟང་པོའི་དགའ་སྟོན་ ཟབ་རྒྱས་ཕུན་སུམ་ཚོགས་པ་མཛད་གནང་ནུག། དེ་བསྒང་ མི་དབང་འབྲུག་རྒྱལ་བཞི་པ་འཇིགས་མེད་སེངྒེ་དབང་ཕྱུག་མཆོག་གིས་ ཁོ་རའི་བརྒྱུད་འཛིན་རྒྱལ་སྲས་མཆོག་གི་མཚན་ཡང་ འཇིགས་མེད་གེ་སར་རྣམ་རྒྱལ་དབང་ཕྱུག་ཟེར་གསོལ་གནང་ནུག།
འབྲུག་བརྒྱུད་འཛིན་གྱི་རྒྱལ་སྲས་མཆོག་ དགུང་ལོ་ ༦ ལས་གཟིམ་ཅུང་ནང་སྦེ་ དམིགས་བསལ་གྱི་སློབ་དཔོན་བསྟེན་ཏེ་ གཞི་རིམ་སློབ་གྲྭའི་སྐུ་ཡོན་གསན་བཞེས་གནང་ནི་འགོ་བཙུགས། རིམ་པ་བཞིན་དུ་ དབྱངས་ཅན་ཕུག་སློབ་གྲྭ་ཆེ་བའི་ནང་ལས་ འབྲིང་རིམ་བར་མའི་སློབ་གྲྭའི་ཤེས་ཚད་མཐར་བསྐྱལ་གནང་ཡི། དེ་ལས་མཐོ་རིམ་ཤེས་ཚད་འདི་ཡུ་ཨེས་ཀྱི་ ཝི་ཀྲིན་མཐོ་རིམ་སློབ་སྡེ་ལས་བཞེས་ཏེ་ མག་ད་ལེན་གཙུག་ལག་སློབ་གྲྭ་ལས་ ཚན་ཉིད་རིག་པའི་ཁྱད་འཕགས་ཤེས་ཡོན་ ཨེམ་ཕིལ་གྱི་ཤེས་ཚད་དང་། ཀེ་ན་ཌ་ ཕེ་རིག་ཊོན་ བུ་རུནསི་ཝིག་ གཙུག་ལག་སློབ་ཁང་ལས་ཁྲིམས་གཞུང་རིག་པའི་མཁས་དབང་ ཨོ་ན་ར་རི་ ཌིག་རི་ཨོཕ་ ཌོག་ཊར་གྱི་ཆེ་མཐོའི་གཟེངས་རྟགས་ཡང་བཞེས་གནང་ཡི།
བརྒྱུད་འཛིན་གྱི་རྒྱལ་སྲས་མཆོག་སྐུ་ཡོན་གསན་འཕྲོ་ལུ་ ཡབ་ཀྱི་ཕྱག་ཞུ་སྟེ་ ཆོས་རྗེ་དཔལ་ལྡན་འབྲུག་པའི་སྒྲིག་ལམ་ཉམས་བཞེས་གནང་བ་མ་ཚད་ དཔལ་ལྡན་འབྲུག་པའི་ཏོག་བདག་འགན་ཡང་ འགོ་དང་པ་ སྤྱི་ལོ་ ༢༠༠༡ ཟླ་ ༦ ཚེས་ ༢༥ ལུ་ གཉིས་སྐལ་མའི་གོ་གནས་བཞེས་གནངམ་དང་གཅིག་ཁར་ རྒྱལ་གཞུང་རང་བཞིན་སྲུང་སྐྱོབ་ཚོགས་སྡེའི་དབུ་ཁྲིད་དང་ སློབ་གྲྭའི་ན་གཞོན་ཡོངས་ཀྱི་ཏའི་ཀོན་ཌོ་ཚོགས་སྡེའི་སྲིད་འཛིན་གྱི་ཐུགས་འགན་བཞེས་གནང་ཡི། དེ་ལས་ སྤྱི་ལོ་ ༢༠༠༤ ཟླ་ ༡༠ ཚེས་ ༣༡ ལུ་ཀྲོང་གསར་དཔོན་སློབ་ཁྲི་རབས་ ༡༦ པའི་ཁྲི་ཁར་ཕེབས་གནང་ཞིནམ་ལས་ འབྲུག་རྒྱལ་ཁབ་ནང་ དུས་སྐབས་དེ་ནང་ ཡབ་མཆོག་མི་དབང་འབྲུག་རྒྱལ་བཞི་པའི་ཞབས་ལས་ མི་མང་ལུ་གསོལ་རས་ཀྱི་གནང་བྱིན་སྦེ་བསྩལ་བའི་ དམངས་གཙོའི་རིང་ལུགས་ཀྱི་གཞི་འགྱམ་བཙུགས་ནིའི་དོན་ལུ་ ག་ནི་ལས་གལ་ཆེ་བའི་ཕྱག་ལཱ་མང་རབས་ཅིག་གནང་དགོཔ་ཡོད་མི་ལས་ གཙོ་ཆེ་ཤོས་ཅིག་རྩ་ཁྲིམས་ཆེན་མོའི་ཟིན་བྲིས་ རྫོང་ཁག་སོ་སོའི་མི་སེར་ཚུ་དང་གཅིག་ཁར་གྲོས་བསྟུན་རིམ་པ་བཞིན་འགོ་དྲེན་འཐབ་དགོཔ་ཡོད་མི་འདི་ཨིན་མས། དེ་བཟུམ་མའི་གལ་ཅན་གྱི་ཕྱག་ལཱ་ལུ་ དང་པ་ཡབ་ཀྱི་ཕྱག་ཞུ་སྟེ་དང་ གཉིས་པ་ཁོ་ར་སྐུ་རྐྱང་གིས་གསུང་གྲོས་འགོ་འདྲེན་ རིམ་པ་བཞིན་དུ་འཐབ་གནང་སྟེ་ རྩ་ཁྲིམས་ཆེན་མོའི་ཟིན་བྲིས་མཐར་བསྐྱལ་གནང་ཡི།
དེ་ལས་སྤྱི་ལོ་ ༢༠༠༦ ཟླ་ ༡༢ ཚེས་ ༡༤ ལུ་ འབྲུག་རྒྱལ་ཁབ་ནང་ ཧེ་མ་བྱོན་མི་རྒྱལ་རབས་རིམ་བྱོན་བཞི་དང་མ་འདྲ་བའི་མཛད་པ་གལ་ཅན་ཅིག་ ག་ཅི་བྱུང་ཡི་གོ་ཟེར་བ་ཅིན་ ཡབ་མི་དབང་འབྲུག་རྒྱལ་བཞི་པ་མཆོག་ ཁོ་ར་དགུང་ལོ་ ༥༢ ལས་མ་བཞེས་རུང་ རྒྱལ་ཁབ་དང་མི་མང་གི་ མ་འོངས་པའི་མཐའ་དོན་ཁོ་ན་ལུ་གཟིགས་ཏེ་ རྒྱལ་ཁྲི་སྤངས་ཏེ་གནངམ་ལས་ བརྒྱུད་འཛིན་གྱི་རྒྱལ་སྲས་འཇིགས་མེད་གེ་སར་རྣམ་རྒྱལ་དབང་ཕྱུགས་མཆོག་ དགུང་ལོ་ ༢༦ ལུ་ འབྲུག་རྒྱལ་ལྔ་པའི་ཕྱག་འགན་རྩ་ཅན་འདི་རྩིས་བཞེས་གནང་ཡོདཔ་ཨིན། དེ་ལས་ཚུར་འབྲུག་རྒྱལ་ཁབ་སྐྱོང་ནིའི་ཐུགས་འགན་ཧྲིལ་པོར་བཞེས་ཏེ་ འབྲུག་རྒྱལ་ཁབ་ནང་ མི་སེར་དམངས་གཙོའི་གཞུང་འགོ་བཙུགས་ནི་དང་ རྒྱལ་བརྒྱུད་ཀྱི་རིང་ལུགས་ལོ་ངོ་བརྒྱ་འཁོར་བའི་དགའ་སྟོན་མཛད་ནི་གི་ཕྱག་ལཱ་ཚུ་འགོ་འདྲེན་འཐབ་གནང་སྟེ་ སྤྱི་ལོ་ ༢༠༠༨ ལུ་ འབྲུག་རྒྱལ་ལྔ་པའི་གསེར་ཁྲི་མངའ་གསོལ་གྱི་དགའ་སྟོན་དང་བཅས་ འབྲུག་རྒྱལ་ཁབ་ནང་ དུས་ནམ་ཡང་བྱུང་མ་མྱོང་བའི་ དུས་ཆེན་རྣམ་གསུམ་གྱི་རྟེན་འབྲེལ་མཛད་སྒོ་སྟབས་ཅིག་ཁར་བརྩི་སྲུང་གི་དགའ་སྟོན་ ལོ་ངོ་གཅིག་གི་རིང་ལུ་མཛད་དེ་ རྒྱལ་ཁབ་ནང་དགའ་ལྡན་ལྷ་ཡུལ་ལས་ལྷག་པའི་དགའ་སྤྲོ་ལོངས་སུ་སྤྱོད་ནི་ཡོདཔ་བཟོ་གནང་ཡི།
དེ་བཟུམ་མའི་ སྐུ་བསོད་དང་སྐུ་ཡོན་ མི་སེར་ལུ་བྱམས་སེམས་ འགྲན་ཟླ་མེད་པའི་མི་དབང་མངའ་བདག་རིན་པོ་ཆེ་ དཔལ་འཇིགས་མེད་གེ་སར་རྣམ་རྒྱལ་དབང་ཕྱུག་མཆོག་ འབྲུག་མི་ཡོངས་ཀྱི་བསོད་ནམས་དུས་གཅིག་ལུ་འབར་ཏེ་ འབྲུག་རྒྱལ་ཁབ་འདི་གི་སྤྱི་ནོར་དམ་པར་ སྐུ་མཚན་དཔེའི་དཀྱིལ་འཁོར་ཡོངས་སུ་རྫོགས་པའི་རང་གཟུགས་ལུ་ སྐུ་འཁྲུངས་པའི་དུས་དྲན་གྱི་ཉིནམ་འདི་ ལོ་ནམ་ཤར་གྱི་སྤྱི་ཟླ་ ༢ པའི་ཚེས་ ༢༡ ལུ་ འབྲུག་མི་ཡོངས་ཀྱིས་ ཡིད་སྤྲོ་བླ་ན་མེད་པའི་ དད་པ་མོས་གུས་དང་ དགའ་སྤྲོ་ཚད་མེད་ཀྱི་ཐོག་ལས་ འཁྲུངས་སྐར་དུས་ཆེན་གྱི་ དགའ་སྟོན་རྟེན་འབྲེལ་བརྩི་སྲུང་ཞུཝ་ཨིན།
དེ་གི་དོན་ལུ་ གཞུང་ལས་ཡང་ ཉིནམ་ ༣ གྱི་ངལ་གསོ་བཞག་གནང་སྟེ་ཡོདཔ་ལས་ དེ་གི་སྐབས་ལུ་ སྐལ་མཉམ་འབྲུག་མི་ཡོངས་ཀྱིས་དགའ་བའི་དུས་སྟོན་བརྩི་སྲུང་ཞུ་ནི་དང་གཅིག་ཁར་ མི་དབང་མངའ་བདག་རིན་པོ་ཆེ་ལུ་ དད་དམ་འགྱུར་བ་མེད་པའི་བློ་གཏད་དང་ཡིད་ཆེས་ཐོག་ལས་ རྒྱབ་སྐྱོར་ཀྱི་ཞབས་ཏོག་ཕུལ་ནིའི་ ཁས་བླངས་དམ་བཅའ་ཕུལ་དགོཔ་དང་གཅིག་ཁར་ མི་དབང་མངའ་བདག་རིན་པོ་ཆེའི་ སྐུ་ཚེ་ཞབས་པད་ མི་འགྱུར་རྡོ་རྗེའི་ཁྲི་ལུ་བསྐལ་བརྒྱར་བརྟན་ཏེ་ མཛད་པ་འཕྲིན་ལས་ཐུགས་ཀྱི་དགོངས་བཞེད་བཞིན་དུ་ འབད་མེད་ལྷུན་གྱིས་འགྲུབ་པའི་སྨོན་འདེབས་ ཧིང་དྭངས་མའི་དཀྱིལ་ལས་ཞུ་དགོཔ་ཨིན་ནོ།།	 །།
བདེ་གཤེགས་མཆོད་རྟེན་བརྒྱད།
༉ མཆོད་རྟེན་ཟེར་མི་འདི་ སཾ་སྐྲི་ཏ་ལེགས་སྦྱར་ལྷའི་སྐད་ལས་ སྟུས་ཟེར་དོན་ལུ་མཆོད་པའི་རྟེན་ནམ་ མཆོད་པ་ཕུལ་བའི་ཡུལ་གྱི་རྟེན་ཅིག་ལུ་སླབ་ཨིན་མས། རྡོ་རྗེ་བཀོད་པའི་རྒྱུད་ལས་ འདོད་ཁམས་དབང་གི་རི་བོ་ལ། །གཟུགས་ཁམས་བང་རིམ་ཁྲི་འཕང་ཅན། །གཟུགས་མེད་བུམ་རྟེན་བུམ་པ་བཅས། ། ཀུན་བཟང་ཕྲིན་ལས། (གནམ་ལོ་མེད་ ༢༠༠༡ ཤོག་གྲངས་ ༡༢༥) ཟེར་གསུངས་ཡོད་དོ་བཟུམ་སྦེ་འབད་བ་ཅིན་ ང་བཅས་ཕྱི་སྣོད་འཇིག་རྟེན་གྱི་ཁམས་འདི་ཡང་ རང་བཞིན་ལྷུན་སྐྱེས་ཀྱི་ མཆོད་རྟེན་ཨིནམ་སྦེ་གསུངས་བཞག་སྟེ་འདུག། སྤྱིར་བཏང་ བོད་ཡུལ་ལུ་སངས་རྒྱས་ཀྱི་བསྟན་པ་མ་དར་བའི་སྔོན་ལས་ མཆོད་རྟེན་བཞེངས་སྲོལ་ཡོདཔ་སྦེ་ ལོ་རྒྱུས་ཡོད་རུང་ རང་རེ་དཔལ་ལྡན་འབྲུག་པའི་རྒྱལ་ཁབ་ནང་ལུ་ མཆོད་རྟེན་བཞེངས་ནིའི་སྲོལ་འདི་ ནམ་ལས་དར་ཡི་ག་ཁ་གསལ་ལོ་རྒྱུས་ག་ནི་ཡང་མེདཔ་ཨིན། ལྷག་པར་དུ་ ནང་པ་སངས་རྒྱས་པའི་ལུགས་ལས་ ཡོངས་གྲགས་ཡོད་པའི་ བདེ་གཤེགས་མཆོད་རྟེན་བརྒྱད་འདི་ སངས་རྒྱས་ཤཀྱཱ་ཐུབ་པ་མཆོག་གི་ མཛད་པ་ཁྱད་པར་ཅན་བརྒྱད་ལུ་ སྐལ་ལྡན་གྱི་སྦྱིན་བདག་ཚུ་གིས སངས་རྒྱས་ཀྱི་མཛད་པ་འདི་ཚུ་ རྗེས་སུ་དྲན་པའི་ཐབས་ལུ མཆོད་པའི་རྟེན་རེ་རེ་ བཞེངས་ཡོད་མི་འདི་ལུ་ བདེ་གཤེགས་མཆོད་རྟེན་བརྒྱད་ཟེར་སླབ་ཨིན་མས། བདེ་གཤེགས་མཆོད་རྟེན་བརྒྱད་ཡང་ པད་སྤུངས་མཆོད་རྟེན། བྱང་ཆུབ་མཆོད་རྟེན། བཀྲ་ཤིས་སྒོ་མང་མཆོད་རྟེན། ཆོ་འཕྲུལ་མཆོད་རྟེན། ལྷ་བབས་མཆོད་རྟེན། དབྱེན་ཟླུམ་མཆོད་རྟེན། རྣམ་རྒྱལ་མཆོད་རྟེན། མྱང་འདས་མཆོད་རྟེན་བཅས་བརྒྱད་ཨིན།
མཆོད་རྟེན་རེ་རེ་གི་ལོ་རྒྱུས་མདོར་བསྡུས།
དང་པ་ པད་སྤུང་མཆོད་རྟེན་འདི་ སངས་རྒྱས་བཅོམ་ལྡན་འདས་དགའ་ལྡན་ལྷའི་ཡུལ་ལས་ གཟིགས་པ་རྣམ་པ་ལྔའི་སྒོ་ལས་ འཇིག་རྟེན་མི་ཡུལ་ལུ་ གདུལ་བྱ་རྟག་འཛིན་ཅན་གྱི་དོན་ལུ་ འཕོ་བར་མཛད་དེ་ ཡུམ་སྒྱུ་མ་ལྷ་མཛེས་ཀྱི་མངལ་ནང་ ལྷུམས་སུ་བཞུགས་ཏེ་ རང་ཟླ་བཞི་པའི་ཚེས་བཅོ་ལྔ་ལུ་ སེར་སྐྱའི་གྲོང་གི་གནས་ལུམ་བི་ནིའི་ཚལ་དུ་ སྐུ་བལྟམས་པའི་ཚེ་ ཕྱོགས་རེ་རེ་ལུ་ གོམ་པ་བདུན་བདུན་སྤོ་མི་ལས་ མེ་ཏོག་པདྨ་བདུན་རེ་སྐྱེས་ཡོད་མི་ལུ་བརྟེན་ དེའི་རྗེས་དྲན་ལུ་ཡབ་རྒྱལ་པོ་ཟས་གཙང་གིས་བཞེངས་ཡོད་པའི་མཆོད་རྟེན་དེ་ལུ་ པད་སྤུངས་མཆོད་རྟེན་ཟེར་སླབ་ཨིནམ་དང་ མཆོད་རྟེན་འདི་བསྟན་པ་འདི་གི་ཐུགས་རྟེན་གྱི་ནང་ལས་ དང་པ་ཨིན་མས།
གཉིས་པ་ སྟོན་པ་ཐུབ་པའི་དབང་པོ་མཆོག་ རྒྱལ་སྲས་སྤངས་ཏེ་ ཁྱིམ་ནས་ཁྱིམ་མེད་པ་རབ་དུ་འབྱུང་ དེ་ལས་ལོ་དྲུག་གི་བར་དུ་དཀའཝ་སྤྱོད་པའི་མཐའ་མར་ དགུང་ལོ་སུམ་ཅུ་སོ་ལྔ་ལུ་ཕེབས་པའི་སྐབས་ ས་ག་ཟླ་བའི་ཚེས་བཅོ་ལྔ་ ཡུལ་མ་ག་དྷའམ་གནས་ཆེད་རྡོ་རྗེ་གདན་ལུ་ བྱང་ཆུབ་ཤིང་གི་རྩ་བ་བར་ བྱམས་པའི་ཏིང་འཛིན་ངང་ལུ་སྙོམས་པར་འཇུག་ བདུད་ཀྱི་དཔུང་ཚོགས་འདུལ་ཏེ་ མངོན་པར་རྫོགས་པ་སངས་རྒྱས་པའི་ཚེ། དེ་རྗེས་སུ་དྲན་པའི་ཐབས་ལུ་ རྒྱལ་པོ་གཟུགས་ཅན་སྙིང་པོ་ཚུ་གིས་བཞེངས་ཡོད་མིའི་མཆོད་རྟེན་དེ་ལུ་བྱང་ཆུབ་མཆོད་རྟེན་ཟེར་ཞུཝ་ཨིན།
གསུམ་པ་ བཀྲ་ཤིས་སྒོ་མང་མཆོད་རྟེན་ནམ་ཆོས་འཁོར་མཆོད་རྟེན་འདི་ སྟོན་པ་བཅོམ་ལྡན་འདས་སངས་རྒྱས་ཚར་བའི་ཤུལ་ལས་ ཆོས་མ་གསུངས་པར་ཞག་གྲངས་ ༤༩ གི་བར་བཞུགས་པའི་རྗེས་སུ་ ལྷའི་དབང་པོ་བརྒྱ་བྱིན་དང་ཚངས་པ་གིས་ གདུལ་བྱའི་ངོ་བོ་ལུ་གཟིགས་ཏེ་ ཆོས་ཀྱི་འཁོར་ལོ་བསྐོར་གནང་ཟེར་ གསོལ་བ་འདེབས་པ་བཞིན་དུ་ རང་ཟླ་དྲུག་པའི་ཚེས་བཞི་ལུ་ གནས་དྲང་སྲོང་ལྷུངས་བའི་རི་དྭགས་སམ་ གནས་ཆེན་ཝ་ར་ཎ་སི་ལུ་ ཕུན་སུམ་ཚོགས་པ་ལྔའི་སྒོ་ནས་ འཁོར་ལྔ་སྡེ་བཟང་པོ་ལུ་ ཆོས་འཁོར་ཐོག་མ་བདེན་པ་བཞིའི་ ཆོས་འཁོར་བསྐོར་བའི་རྗེས་དྲན་གྱི་ཐབས་ལུ་ ཚངས་བྱིན་དང་འཁོར་ལྔ་སྡེ་བཟང་པོ་ལ་སོགས་པ་གིས་ བཞེངས་གནང་པའི་མཆོད་རྟེན་ལུ་ བཀྲ་ཤིས་སྒོ་མང་མཆོད་རྟེན་དང་ ཡང་ན་ ཆོས་འཁོར་མཆོད་རྟེན་ཟེར་ཡང་ཞུཝ་ཨིན།
བཞི་པ་ ཆོ་འཕྲུལ་མཆོད་རྟེན་འདི་ སངས་རྒྱས་ཤཀྱཱ་ཐུབ་པ་མཆོག་གིས་ རང་ཟླ་དང་པའི་ཚེས་གཅིག་ལས་བཅོ་ལྔའི་བར་ མཉན་ཡོད་ཛ་ཏེའི་ཚལ་དུ་ སངས་རྒྱས་ལུ་མ་རངས་པ་ཕྲག་དོག་བསྐྱེད་མི་ མུ་སྟེགས་ཀྱི་སྟོན་པ་དྲུག་ལུ་ ཁྱད་པར་ཅན་གྱི་རྫུ་འཕྲུལ་བསམ་གྱིས་མི་ཁྱབ་པ་ བསྟན་ཏེ་ ཕམ་བཏང་ཡོདཔ་ལས་ འདིའི་རྗེས་དྲན་ལུ་གསེར་རྒྱལ་ལ་སོགས་པ་ཚུ་གིས་ བཞེངས་ཡོད་པའི་མཆོད་རྟེན་དེ་ལུ་ ཆུ་འཕྲུལ་མཆོད་རྟེན་ཟེར་ཞུཝ་ཨིན།
ལྔ་པ་ ལྷ་བབས་མཆོད་རྟེན་འདི་ བདེ་བར་གཤེགས་པ་དགུང་ལོ་ཞེ་གཉིས་ལུ་ ཡུམ་གྱི་དྲིན་ལན་གཟོ་ནིའི་དོན་ལུ་ ལྷའི་གནས་སུམ་ཅུ་རྩ་གསུམ་ལུ་བྱོན་ཏེ་ དམ་པའི་ཆོས་ཀྱི་འཁོར་ལོ་བསྐོར་གནང་། སླར་ཡང་མིའི་ཡུལ་གྱི་ འཁོར་རྣམ་པ་བཞི་གིས་ གསོལ་བ་འདེབས་པ་བཞིན་དུ་ རང་ཟླ་དགུ་པའི་ཚེས་ ༢༢ ལུ་ སུམ་ཅུ་རྩ་གསུམ་གྱི་གནས་ལས་ མི་ཡུལ་གྲོང་སྒྲ་ལྡན་ལུ་ལོག་ཕེབས་པའི་ཚེ་ དེ་རྗེས་དྲན་ལུ་ ཨིན་དྲ་ཝ་རྨི་གིས་བཞེངས་པའི་མཆོད་རྟེན་ལུ་ རྒྱལ་བ་ལྷ་ལས་བབས་པའི་མཆོད་རྟེན་ཟེར་ཞུཝ་ཨིན།
དྲུག་པ་ སྟོན་པ་བཅོམ་ལྡན་འདས་ འོད་མའི་ཚལ་དུ་བཞུགས་པའི་སྐབས་ ལྷས་བྱིན་གྱིས་ སངས་རྒྱས་ཀྱི་དགེ་འདུན་འཁོར་ཚུ་གི་བར་ན་ དབྱེན་བྱས་ཟེར་ ཕུང་དཀྲོགས་སྲིད་དཀྲོགས་འབད་བའི་ཤུལ་ལས་ སངས་རྒྱས་ཀྱིས་ཐབས་མཁས་པའི་སྒོ་ལས་ དབྱེན་བཟླུམ་པར་མཛད་པའི་ཚེ་ན། དེ་རྗེས་དྲན་ལུ་གྱེད་བུ་བཞི་གིས་ བཞེངས་ཡོད་པའི་མཆོད་རྟེན་ལུ་ དབྱེན་ཟླུམ་མཆོད་རྟེན་ཟེར་ཞུཝ་ཨིན།
བརྒྱད་པ་ མྱང་འདས་མཆོད་རྟེན་འདི་ ཐུབ་པའི་དབང་པོ་མཆོག་ གནས་ཆེན་རྩ་མཆོག་གྲོང་དུ་ ང་བཅས་གདུལ་བྱ་རྟག་འཛིན་ཅན་གྱི་ངོར་ འཁོར་བའི་གནས་ལུགས་འཇིག་པའི་རང་བཞིན་ཨིན་ཟེར་ སྟོན་ནིའི་དོན་ལུ་མྱ་ངན་ལས་འདས་པའི་ཚུལ་སྟོན་པའི་ཚེ་ན། དེ་རྗེས་དྲན་ལུ་ རྒྱལ་པོ་མ་སྐྱེས་དགྲ་གིས་བཞེངས་ཡོད་པའི་མཆོད་རྟེན་ལུ་ མྱང་འདས་མཆོད་རྟེན་ཟེར་ཞུཝ་ཨིན།
མཆོད་རྟེན་བཞེངས་པའི་དགོས་པ།
འབྲུག་རྒྱལ་ཁབ་འདི་ སངས་རྒྱས་ཀྱི་བསྟན་པ་མ་ཉམས་པར་གནས་པའི་ རྒྱལ་ཁབ་ཅིག་འབདཝ་ལས་ དད་ཅན་སྐལ་ལྡན་ཕོ་མོ་ཡོངས་ཀྱིས་ གོང་ལུ་བཤད་ཚར་བའི་མཆོད་རྟེན་ཚུ་བཞེངས་ཏེ་ ཕྱག་མཆོད་སྐོར་ར་རྐྱབ་པ་ཅིན་ ལས་སྒྲིབ་མི་གཙང་དག་པའི་དགོས་པ་ཚུ་ཡོདཔ་ཨིན། དེ་སྦེ་ མཆོད་རྟེན་བཞེངས་དགོ་པའི་དགོས་པ་ཡང་ རྒྱལ་བའི་གསུང་རབ་ཚུ་ནང་ མཆོད་རྟེན་བཞེངས་པའི་ཕན་ཡོན་ མང་རབས་ཅིག་གསུངས་བཞག་ཡོདཔ་དང་ དམིགས་བཅས་བསོད་ནམས་ཀྱི་ཚོགས་བསགས་ནིའི་ རྟེན་གཞི་ངོ་མ་ཅིག་ཡང་ཨིན་མས།།
རྒྱབ་རྟེན།
ཀུན་བཟང་ཕྲིན་ལས། (༢༠༠༡) ཉེར་མཁོའི་རྣམ་བཤད་སྣང་བ་གསར་པ་བཞུགས། ཐིམ་ཕུག། ཀེ་ཨེམ་ཀྲི་དཔར་སྐྲུན་ཁང་།
མཁའ་འགྲོ་འགྲོ་བ་བཟང་མོའི་རྣམ་ཐར།
༉ ཧེ་མ་གཡུས་མཎྜལ་སྒང་ཟེར་ས་ལུ་ ཡབ་བྲམ་ཟེ་བློ་བོ་དང་ ཡུམ་བྲམ་ཟེ་མཛེས་མ་གཉིས་ཀྱི་སྲསམོ་སྦེ་ བུམོ་གཞན་དང་མ་འདྲཝ་ཅིག་སྐུ་འཁྲུངས་ནུག། མོ་ར་འཁྲུངས་པའི་ཚེ་ བཀྲ་ཤིས་པའི་རྟགས་མཚན་ གནམ་ཁ་ལས་འཇའ་ཤར་ཡོདཔ་དང་ མ་ཎི་གསུངས་བྱོན་བྱོནམ་ ཡེ་ཤེས་མཁའ་འགྲོ་སྡེ་ལྔ་ཚུ་གིས་ བུམོ་གི་མཚན་མཁའའགྲོ་འགྲོ་བ་བཟང་མོ་ཟེར་གསོལ་ནུག། དེ་བསྒང་ ཡུལ་མཎྜལ་སྒང་གི་རྒྱལ་པོ་ ཀཱ་ལ་དབང་པོ་དང་ཕྱག་ཞུ་མི་ཚུ་ ནགས་ཚལ་ནང་ཤ་བདའ་བར་འབྱོནམ་ད་ མཁའ་འགྲོ་འགྲོ་བ་བཟང་མོ་བཞུགས་སའི་དགོན་པ་དེ་ཁར་ཕེབས་ནུག། རྒྱལཔོ་གིས་ མཁའ་འགྲོ་འགྲོ་བ་བཟང་མོ་དེ་མཇལཝ་ཅིག་ ཡིད་རང་དབང་མེད་པར་ཤོར་སོཔ་ལས་ མཁའ་འགྲོ་གི་ཡབ་དང་ཡུམ་གཉིས་ལུ་ བུམོ་འདི་རྒྱལ་པོའི་བཙུནམོ་སྦེ་འཁྱིད་དགོ་པས་ཟེར་གསུངམ་ད་  ཡབ་དང་ཡུམ་གཉིས་ཀྱི་ཡང་རྒྱལ་པོའི་བཀའ་ལུ་དགག་པ་མ་རྐྱབ་པར་ མཁའ་འགྲོ་འགྲོ་བ་བཟང་མོ་དེ་གཉེན་རྐྱབ་ནིའི་བློ་འདོད་མེད་རུང་ ཕམ་གཉིས་ཀྱི་བློ་ལུ་ཉན་ཏེ་ཁ་བཟེད་ཆི་ནུག། ཡུན་མ་རིངམོ་ཅིག་གི་བར་ན་ སྲསམོ་ལྷ་ཅིག་ཀུན་ཏུ་བཟང་མོ་དང་ སྲས་ལྷ་སྲས་ཀུན་ཏུ་ལེགས་པ་ཟེར་མི་གཉིས་ཡང་རིམ་གྱིས་སྦེ་འཁྲུངས་ནུག། རྒྱལཔོ་དེ་ལུ་བཙུནམོ་ཧ་ཅང་ཟེར་མི་དེ་ མཁའ་འགྲོ་འགྲོ་བ་བཟང་མོ་དང་སྲས་དང་སྲསམོ་ཚུ་ལུ་ ངལ་མ་རངས་པར་ གདུག་རྩུབ་གྱངས་ཁ་མ་ཆོདཔ་ཅིག་འབདཝ་ལས་ མཁའ་འགྲོ་འགྲོ་བ་བཟང་མོ་དེ་ ཐུགས་ཕམ་པའི་ངང་ལས་གནམ་ཁར་ཕུར་བྱོན་སོ་ནུག། བཙུནམོ་ཧ་ཅང་དེ་གི་བཀའ་བཞིན་དུ་ སྲས་དང་སྲསམོ་གཉིས་ཡང་ ནགས་ཚལ་སྦོམ་ཅིག་ནང་བཀལ་ཏེ་ བྱག་རིིངམོ་གུར་ལས་མར་ཁོང་སྐུ་སྤུན་གཉིས་བཀོ་ནི་འབདཝ་ད་ ལྷ་སྲས་ཀུན་ཏུ་ལེགས་པ་གིས་ ཁོ་ར་བཀོ་བཏང་རུང་ ཁོ་རའི་ཨ་ཞེམོ་འདི་བཀོ་མ་གནང་ཟེར་ མིག་ལས་མིག་ཆུ་འཛག་ཡི་ར་གསོལཝ་བཏབ་ལས་ ཁོང་བཤན་པ་གཉིས་ཀྱི་ཡང་སེམས་ལུ་སྙིང་རྗེ་དུམ་གྲ་ཅིག་བསྐྱེད་དེ་ ཨ་ཞེམོ་འདི་ཚེ་ཐར་བཏང་ནུག། སྲས་ཀུན་ཏུ་ལེགས་པ་འདི་ བྱག་གུར་ལས་མར་བཀོ་གཏངམ་ད་ ཡུམ་འདི་གིས་མངོན་ཤེས་མཁྱེན་ཏེ་ བྱ་རྒོད་ཅིག་ལུ་སྤྲུལ་ཏེ་ ལྷ་སྲས་ཀུན་ཏུ་ལེགས་པ་འདི་ཤི་བའི་ལམ་ལས་སྲོག་སྐྱབས་མཛད་ནུག། དེ་ལས་ ལྷ་སྲས་ཁོ་ར་ ཆུ་གི་མཐའ་མ་ཧེན་བཞུགསཔ་ད་ དེ་ཚེ་ཡུམ་འདི་གིས་བྱ་ནེ་ཙོ་ཅིག་ལུ་སྤྲུལ་ཏེ་ མི་གི་སྐད་ནང་སྦེ་ ལྷ་སྲས་ཀུན་ཏུ་ལེགས་པ་ ཡུལ་པདྨ་ཅན་གྱི་རྒྱལ་པོ་མཛད་ནིའི་ལུང་བསྟན་འདུག་ཟེར་སླབ་ལས་ ནེ་ཙོ་འདི་གིས་ཁྱིད་དེ་ ཡུལ་པདྨ་ཅན་གྱི་མི་ཆ་ཁྱབ་ཀྱི་ཁོང་རའི་ཡུལ་པདྨ་ཅན་གྱི་རྒྱལ་པོ་སྦེ་བསྐོས་ནུག། ལོ་ལེ་ཤ་ཅིག་གི་རྒྱབ་ལས་ ལྷ་སྲས་ཀུན་ཏུ་ལེགས་པ་གི་སྐུ་སྤུན་ ལྷ་སྲས་ཀུན་ཏུ་བཟང་མོ་དང་ཕྱད་ནིའི་ལུང་བསྟན་ཡོདཔ་ལས་ ཨ་ཞེམོ་གིས་རྒྱལ་པོའི་རྡོ་ཆལ་སྦུག་ལས་ འཁྲུལ་གླུ་འཐེན་མི་འདི་ ལྷ་སྲས་ཀུན་ཏུ་ལེགས་པ་འདི་གིས་ སྐད་འདི་ན་འཐན་ར་ཧེ་མ་གོ་གོཝ་བཟུམ་ཡོདཔ་ལས་ མི་འདི་ག་ཨིན་ན་གཟིགས་པར་འབྱོནམ་ད་ འགོ་དང་པ་ངོ་མཁྱེན་མ་ཚུགས་རུང་ ལོ་རྒྱུས་ཚུ་དྲིས་ཡི་དྲིས་ཡི་འབདཝ་ད་ རྒྱལ་པོའི་ཨ་ཞེམོ་ཨིནམ་མཁྱེན་ཏེ་ རྒྱལ་པོ་འདི་ཐུགས་དྲན་མེད་བརྒྱལ་སོ་ནུག། དྲན་མེད་ལས་ལོག་སྟེ་ སྐུ་སྤུན་གཉིས་ཕྱད་པའི་དགའ་སྤྲོ་ལུ་ གླུ་གར་གྱི་མཆོད་པ་ཕུལ་ཏེ་བཞུགས་རིང་ལུ་ བདུདམོ་ཧ་ཅང་གིས་ལོ་རྒྱུས་ཚུ་གོཝ་སྟེ་ དྲག་པོའི་དམག་རྐྱབ་པར་འོངས་ནུག། ལྷ་སྲས་ཀུན་ཏུ་ལེགས་པ་གིས་  ཁོང་ལུ་མ་བཏུབ་པའི་ལཱ་ག་ནི་ཡང་མ་འབད་རུང་ དེ་སྦེ་དོན་དག་མེད་པར་དམག་རྐྱབ་པར་འོངསམ་ལས་ ལྷ་སྲས་ཀུན་ཏུ་ལེགས་པ་ཡང་ ཞི་བའི་ཐབས་ལམ་ཟད་དེ་དམག་ལུ་འབྱོན་ནིའི་གྲ་སྒྲིག་མཛད་དེ་ དཔལ་རྩལཔ་རུ་ཁག་སྦེ་ མཚོན་ཆ་མདའ་དང་གཞུ་ ཀྲིང་ཀ་ དཔའ་རྟགས་ཚུ་འབག་སྟེ་དམག་རྐྱབ་ད་ པདྨ་ཅན་གྱི་དཔའ་རྩལཔ་ཚུ་ལུ་གླགས་འཁེལ་མ་ཚུགསཔ་དང་ བདུདམོ་ཧ་ཅང་འདི་ཡང་རྒྱལ་པོ་ཀུན་ཏུ་ལེགས་པ་གིས་ མདའ་རྐྱབ་སྟེ་བཀྲོངས་ད་ནུག། བདུདམོ་ཧ་ཅང་དེ་ དུམ་བུ་སྦེ་བཅད་ཞིནམ་ལས་ ས་དོང་ནང་བཙུགས་ཏེ་ ཐོག་ཁ་ལས་ མཆོད་རྟེན་གནགཔོ་ཅིག་ཡང་བཞེངས་ནུག། དེ་ལས་ རྒྱལཔོ་སྲས་དང་སྲསམོ་ཡང་ལོག་ཁོང་རའི་ཡུལ་མཎྜེ་སྒང་ལུ་བྱོན་ཏེ་ ཡབ་རྒྱལ་པོ་འདི་བཙོན་ལས་བཏོན་ཏེ་ པདྨ་ཅན་དང་མཌྞེ་བསྒང་གི་རྒྱལ་ཁབ་གཉིས་ཀྱི་རྒྱལ་འབངས་ག་ར་ དགའ་ཏོག་ཏོ་སྦེ་དགའ་བའི་དཔལ་ལུ་ལོངས་སྤྱོད་དེ་བཞུགས་ནུག་ཟེར་བཀོད་དེ་འདུག།
རྣམ་ཐར་འདི་གི་བཅུད་དོན་ངོ་མ་ ཐ་དམ་ཚིག་དང་ལས་རྒྱུ་འབྲས་དཔང་ལུ་བཙུགས་ཏེ་ འབད་དགོཔ་དང་ཡེ་ཤེས་པའི་མདའ་འདི་ རྐྱབ་སར་མི་མཐོང་ ཕོག་སར་མཐོང་ཟེར་སླབ་དོ་བཟུམ་ རང་གི་རོགས་ལུ་མ་བཏུབ་པའི་ལཱ་འབད་མི་འདི་ ག་དེ་འབད་རུང་འཁོར་ཏེ་འོངསམ་ལས་ འགོ་དང་འགོ་ལས་མ་རུང་པའི་ལཱ་ཚུ་ རྩ་བ་ཉིད་ལས་སྤང་དགོཔ་ཨིན་པས།
མཁའ་འགྲོ་ཚེ་བརྟན (༢༠༡༨) འགྲོ་བ་བཟང་མོ བོད བོད་ཀྱི་ཟློས་གར་རྩོམ་རིག
འབྲུག་རྒྱལ་གསུམ་པའི་འཁྲུངས་སྐར་དུས་སྟོན།
སྤྱི་ཟླ་ ༥ པའི་ཚེས་ ༢ ཀྱི་ཉིནམ་འདི་ འབྲུག་རྒྱལ་གསུམ་པའི་འཁྲུངས་སྐར་གྱི་ཉིནམ་ཕོགཔ་ཨིན།
དེ་ཡང་ ང་བཅས་རའི་དཔལ་ལྡན་འབྲུག་པའི་རྒྱལ་ཁབ་འདིའི་བརྒྱུད་འཛིན་གྱི་རྒྱལཔོ་གསུམ་པ་ སྤྱི་ནོར་དམ་པ་མི་དབང་མངའ་བདག་རིན་པོ་ཆེ་ འཇིགས་མེད་རྡོ་རྗེ་དབང་ཕྱུག་མཆོག་ ཡབ་འབྲུག་རྒྱལ་གཉིས་པ་འཇིགས་མེད་དབང་ཕྱུག་དང་ ཡུམ་ཕུན་ཚོགས་ཆོས་སྒྲོན་ཟུང་གི་སྲས་ལུ་ གནས་ཕུན་སུམ་ཚོགས་པ་ ཆོས་འཁོར་རབ་བརྟན་རྩེའི་ ཁྲུས་སྤང་གི་གཟིམ་ཅུང་ནང་ལུ་ དུས་ཕུན་སུམ་ཚོགས་པ་ རབ་བྱུང་བཅུ་དྲུག་པའི་ས་འབྲུག་ ཟླ་བ་གསུམ་པའི་ཚེས་ ༡༣ སྤྱི་ལོ་ ༡༩༢༨ ཟླ་ ༥ པའི་ཚེས་ ༢ ལུ་ འབྲུག་རྒྱལ་ཁབ་འདིའི་བསོད་ནམས་ཀྱི་བགོ་སྐལ་ལུ་སྐུ་འཁྲུངས་ནུག།
དགུང་ལོ་ཆུང་ཀུའི་བསྒང་ལས་ ཡབ་རྗེ་དམ་པ་ འབྲུག་རྒྱལ་གཉིས་པའི་ཕྱག་ཞུ་སྟེ་ དཔལ་ལྡན་འབྲུག་པའི་སྒྲིག་ལམ་ཆོས་གསུམ་ལུ་ཉམས་བཞེས་གནང་སྟེ་ དགུང་ལོ་ ༡༧ ལུ་ ཀྲོང་གསར་མགྲོན་གཉེར་གྱི་གོ་གནས་དང་ དགུང་ལོ་ ༢༢ ལུ་སྤ་རོ་དཔོན་སློབ་ཀྱི་གོ་གནས་བཞེས་ནུག། དགུང་ལོ་ ༢༣ སྤྱི་ལོ་ ༡༩༥༡ ལུ་ ཨ་ཞེ་སྐལ་བཟང་ཆོས་སྒྲོན་རྒྱལ་ལྕམ་ལུ་བཀྲིས་མངའ་གསོལ་ཞུ་ཞིན་ན་ལས་ སྤྱི་ལོ་ ༡༩༥༢ ལུ་ འབྲུག་བརྒྱུད་འཛིན་གྱི་རྒྱལ་རབས་ ༣ པའི་གསེར་ཁྲི་ཁར་བྱོན་གནང་ཡི།
ཏམ་ཁུ་བཀྲམ་སྤེལ་བཀག་ཆ་མེདཔ།
༉ འབྲུག་རྒྱལ་ཁབ་ནང་ལུ་ ཀོ་ཝིཌ་ ༡༩ འཐོན་པའི་ནམ་དུས་ལུ་ ཏམ་ཁུ་སྤྱོད་ནི་ལུ་ལང་ཤོར་ཐལ་མི་ཚུ་གིས་ ཁྲིམས་འགལ་གྱི་ཐོག་ལས་ རྒྱ་གར་ལས་ཏམ་ཁུ་དང་སྨྱོ་རྫས་ཀྱི་རིགས་ཚུ་ ནང་འདྲེན་འཐབ་པའི་དཀའ་ངལ་མང་རབས་ཅིག་ཐོན་པའི་ཤུལ་ལས་ སྨྱོ་རྫས་ཚུ་བཀྲམ་སྤེལ་འབད་ཆོག་པའི་གནང་བ་གནང་སྟེ་འདུག། ཡོན་ཏན་ (2022) གིས་ མི་རྗེ་བློན་ཆེན་མཆོག་གིས་ ཏམ་ཁུ་བཀྲམ་སྤེལ་འབད་མ་ཆོག་པའི་ལམ་ལུགས་འདི་ ཡང་དག་པ་ཅིག་ཨིན་རུང་ ས་མཚམས་ཀྱི་ས་གོ་ནང་སྡོད་མི་ མི་ཚུ་གིས་ཁྲིམས་འགལ་གྱི་ཐོག་ལས་ སྨྱོ་རྫས་ཚོང་འབྲེལ་འཐབ་མི་འདི་ཡར་འཕེལ་འགྱོ་ཡོདཔ་ལས་ དེ་ཚུ་ལུ་ཡང་བལྟ་དགོཔ་འདུག་ཟེར་གསུངས་ཡི་ཟེར་བཤད་དེ་འདུག། World Health Organization (2029)། South Asia Monitor (June 20,2021) ལྟར་དུ་འབད་བ་ཅིན་ ནད་ཡམས་ཀོ་ཝིཌ་ཁྱབ་སྤེལ་འགྱོ་མིའི་གནད་དོན་ངོ་མ་ར་ ནག་ཚོང་རྐྱབ་མི་ལུ་བརྟེན་ཨིན་མས་ཟེར་ ཀུན་གསལ་ནང་ལུ་བཀོད་དེ་ཡོདཔ་ཨིན་མས། གཞུང་གི་ཁྲལ་ཡངས་ཚད་འཛིན་ལུ་ ཏམ་ཁུ་བཙོང་ཆོག་པའི་གནང་བ་བྱིན་ཏེ་ བཙོང་བཅུག་པའི་སྐབས་ལུ་ མཐའ་ཟུར་གྱི་གཡུས་ཚན་ཚུ་ནང་ཁྱབ་མ་ཚུགསཔ་ལས་ ནག་ཚོང་རྐྱབ་མིའི་གྱངས་ཁ་མར་ཕབ་གཏང་མ་ཚུགས་པར་ཡོདཔ་ཨིན་མས། དེ་འབདཝ་ལས་ ཏམ་ཁུ་བཅའ་ཁྲིམས་འདི་ འཕྲི་སྣོན་འབད་ཡོདཔ་ཨིན་མས།
འབྲུག་སྨྱོ་རྫས་བཀག་འཛིན་ལས་སྡེ་ནང་ལུ་ མི་ཚེ་ཉམས་གསོ་འབད་མི་་ཚུགིས་སླབ་མི་ནང་ མི་གཞན་ཚུ་ ཏམ་ཁུ་འཐུང་སར་མཐོངམ་ད་ ལོངས་སྤྱོད་དགོ་མནོ་མས་ཟེར་ཨིན་མས། (Karma Deeky Choeday,2021). དེ་བཟུམ་སྦེ་ ཏམ་ཁུ་སྤང་དགོ་པས་ཟེར་མནོ་མི་ཡོད་རུང་ ཏམ་ཁུ་གོང་ཚད་རན་ཏོག་ཏོ་སྦེ་ ཉེ་འདབས་ཀྱི་ཚོང་ཁང་ཚུ་ནང་ལས་འཐོབ་པའི་བསྒང་ལས་ ཤུམས་ཚུད་པའི་སེམས་ཀྱིས་ བཀོ་བཞག་མ་ཚུགས་པར་ ལཱ་ཁག་གཏང་མས་ཟེར་ཨིན་མས། ཐུགས་རྟེན་བཟང་པོ་ (16/08/2022) གིས་སྤྱ་ལོ་ ༢༠༢༢ ཀྱི་ལོ་ཕྱེད་ནང་ར་ ཏམ་ཁུ་ནང་འདྲེན་ དངུལ་ཀྲམ་འབུམ་ལྔ་དང་སྟོང་ཕྲག་དྲུག་ཅུ་རེ་ལྔ་ལྷག་ཙམ་འཐབ་ཡོད་མི་འདི་ ཏམ་ཁུ་སྤྱོད་མིའི་གྱངས་ཁ་ ཡར་འཕེལ་འགྱོ་ཡོད་པའི་སྒྲུབ་བྱེད་ཅིག་ཨིན་མས་ཟེར་བཤད་དེ་འདུག།
རྒྱབ་རྟེན།
World Health Organization (2019): The Big Ban: Bhutan's journey towards to
tobacco -free society.
South Asia Monitor (2019): Bhutan moves to legalize tobacco products;
smuggling fuels risk of COVID 19-
Zangpo, T. (16/08/2022): Bhutan imports tobacco worth Nu.565.63.M in the first half of 2022. Kuensel.
https://kuenselonline.com/bhutan-imports-tobacco-worth-nu-565-63m-in-first-half- of-2022/
ཉི་མ་དབང་འདུས། (2021) ཏམ་ཁུའི་བཅའ་ཁྲིམས་འཕྲི་སྣོན་འབད་མི་དེ་ ཏམ་ཁུ་འཐུང་མི་ ཡར་སེང་འབད་ནིའི་དོན་ལུ་ དམིགས་ཏེ་
དམིགས་ཏེ་མེནམ། ཀུན་གསལ།
ཡོངས་འབྲེལ་ཤེས་ཡོན།
ཡོངས་འབྲེལ་ཤེས་ཡོན་ཟེར་མི་འདི་ དུས་ཀྱི་འཕོ་འགྱུར་དང་རྒྱལ་ཁབ་ཀྱི་ཡར་རྒྱས་གོམ་པ་མདུན་དུ་སྤོཝ་དང་བསྟུན་ ཤེས་ཡོན་ཚུ་ འགྲུལ་འཕྲིན་དང་གློག་རིག་ལ་སོགས་པ་ ཡོངས་འབྲེལ་ལག་ལེན་འཐབ་ཐོག་ལས་ ལྷབ་སྦྱང་འབད་མི་ལུ་སླབ་ཨིན། Maanvizhi, Jaiswal, Narayanan, & Jain (2020) ཚུ་གིས་འབད་བ་ཅིན་ ཡོངས་འབྲེལ་ཤེས་ཡོན་ཟེར་མི་འདི་ ཡོངས་འབྲེལ་གྱི་ཐོག་ལས་ དངོས་སུ་བཟུམ་སྦེ་གདོང་སྐོར་སྦེ་ལྷབ་སྦྱང་འབད་བའི་ཐབས་ལམ་འདི་ལུ་སླབ་ཨིན་མས། ཡོངས་འབྲེལ་ཤེས་ཡོན་འདི་ འཛམ་གླིང་ནང་ལུ་ཁྱབ་སྟེ་འགྱོ་མི་ཀོ་ཝིཌ-༡༩ ལས་བརྟེན་འབྱུང་ཡོདཔ་མི་ སློབ་སྟོན་ཐབས་ཤེས་རིག་པ་གསརཔ་ཅིག་དང་ འཛམ་གླིང་མཐའ་དབུས་མེད་པར་ལག་ལེན་འཐབ་སྟེ་དར་ཁྱབ་འགྱོ་ཡོདཔ་ཨིན། དེ་ཡང་ ཀོ་ཝིད-༡༩ ལས་བརྟེན་ རྒྱལ་ཁབ་ག་ར་ འགྲོ་འགྲུལ་བཀག་སྡམ་འབད་དེ་ མི་ཚུ་རང་སོའི་ཁྱིམ་ནང་བསྡམས་ཏེ་སྡོད་པའི་ནམ་དུས་ལུ་ ལཱ་ཚུ་ཨ་རྟག་ཧ་ལུགས་འབད་མ་ཚུགསཔ་མ་ཚད་ འདི་ནང་ལས་ཡང་ ཤེས་རིག་གི་ལས་སྡེ་ནང་ཐོ་སྦོམ་ཕོག་སྟེ་ ལྷབ་སྦྱང་འབད་ནི་ལུ་ཆད་ལུས་ཡོདཔ་མ་ཚད་ འཕྲོ་མཐུད་ལྷབ་སྦྱང་འབད་ནི་ལུ་དཀའ་ངལ་བྱུང་ཡོདཔ་ཨིན། དེ་བཟུམ་མའི་སློབ་སྟོན་ཐབས་ཤེས་རིག་པ་གསརཔ་ལས་བརྟེན་ ལས་སྡེ་གཞན་ཚུ་དང་ དམིགས་བསལ་དུ་ ཤེས་རིག་གི་ཐད་ཁར་འཕྲོ་མཐུད་དཔེ་ཆ་ལྷབ་སྦྱང་འབད་ནི་ལུ་ ཁེ་ཕན་བྱུང་ཡོདཔ་ཨིན།
Dorji (n.d.) གིས་འབད་བ་ཅིན་ ཡོངས་འབྲེལ་ཤེས་ཡོན་འདི་གིས་སྦེ་ ཤེས་རིག་གི་ཐབས་ཤེས་གསརཔ་འདི་ལུ་གདོང་ལེན་འབད་ནི་དང་ གོམས་གཤིས་ཚུད་ནི། དེ་ལས་ཉམས་མྱོང་ཚུད་ནི་ལུ་ཕན་ཐོགས་བྱུང་ཡི་ཟེར་བཤདཔ་ཨིན་མས། དེ་མ་ཚད་ ང་བཅས་ར་སློབ་ཕྲུག་དང་ སློབ་ཕྲུག་ཚུ་གི་ཕམ་དང་མཉམ་ འབྲེལ་བ་འཐབ་ནི་ལུ་ཡང་ཕན་ཐོགས་བྱུང་ཡི་ཟེར་ཨིནམ་དང་ ད་ཚུན་གྱི་འཕྲོ་མཐུད་མ་ཚུགས་པའི་ལྷབ་སྦྱང་འབད་ནི་ལུ་ ཁེ་ཕན་བྱུང་ཡོད་ཟེར་ཨིན་མས། ཡོངས་འབྲེལ་ཤེས་ཡོན་གྱིས་སྦེ་ སློབ་ཕྲུག་ཚུ་གི་སྟབས་བདེ་ཧིང་དང་འཁྲིལ་ དཔེ་ཆ་སྟོན་ནི་ལུ་ཁེ་ཕན་ཡོདཔ་ལས་ གདོང་སྐོར་སློབ་སྟོན་བཟུམ་ དུས་ཚོད་དང་ཆོས་ཚན་དང་འཁྲིལ་ འབད་མ་དགོ་པའི་ཁེ་ཕན། སློབ་ཕྲུག་ཚུ་ཁོང་རའི་རིག་པ་དང་འཁྲིལ་ཏེ་ལྷབ་སྦྱང་འབད་ནི་གོ་སྐབས་ཡོདཔ་ལས་ སློབ་ཕྲུག་ལ་ལུ་ཅིག་ འགྲོས་ཀྱིས་སྦེ་ལྷབ་སྦྱང་འབད་མི་དང་ དོགས་པ་བཀོད་ནི་ལུ་ཐེ་ཚོམ་མེད་པར་སླབ་ཚུགས་ནིའི་ཁེ་ཕན་འདུག། (Nord Anglia, 2021). དེ་བཟུམ་སྦེ་ EHL insights (2020) གིས་འབད་བ་ཅིན་ ཡོངས་འབྲེལ་ཤེས་ཡོན་གྱིས་སྦེ་ མནོ་བསམ་གཏང་ཐངས་ཡར་དྲག་འགྱོ་ནི་དང་ འཕྲུལ་རིག་གི་རིག་པ་འཕེལ་ནི་ལུ་ཕན་པ་ཡོད་ཟེར་བཤདཔ་ཨིན་མས། ཡོངས་འབྲེལ་ཤེས་ཡོན་ལས་བརྟེན་ ཤེས་ཡོན་རྐྱངམ་གཅིག་གིས་མ་དོ་བར་ རྒྱལ་སྤྱིའི་ཞལ་འཛོམས་དང་ རང་ལུ་ཡོན་ཏན་གསརཔ་འཐོབ་ཚུགས་པའི་ལས་རིམ་ནང་ལས་ཕར་བཅའ་མར་གཏོགས་ནིའི་ཁེ་ཕན་སྦོམ་འདུག།
ཡོངས་འབྲེལ་ཤེས་ཡོན་གྱི་ཁེཕན་ཡོདཔ་དང་གཅིག་ཁར་ གདོང་ལེན་ཡང་འབྱུང་དོ་ཡོདཔ་ཨིན། དེ་ཡང་ Dorji (2021) གིས་འབད་བ་ཅིན་ ཡོངས་འབྲེལ་ཤེས་ཡོན་འདི་གིས་སྦེ་ གདོང་སྐོར་སློབ་སྟོན་བཟུམ་ཅིག་སྟོན་དགོ་པའི་དོན་ཚན་ཚུ་ མགྱོགས་པར་སྟོན་མི་ཚུགས་དོ་ཡོདཔ་ཨིན། ཡོངས་འབྲེལ་གྱི་ཐོག་ལས་ལྷབ་སྦྱང་འབད་ནི་འདི་འཕྲུལ་རིག་དང་འཁྲིལ་དགོ་ནི་འདི་གིས་ རང་གི་མནོ་དོ་བཟུམ་ དུས་ཚོད་དང་འཁྲིལ་སྟོན་མ་ཚུགས་པའི་དཀའ་ངལ་དང་ ཡོངས་འབྲེལ་གྱི་མཉེན་ཆས་ཚུ་ལག་ལེན་འཐབ་ནི་ལུ་དཀའ་ངལ་འབྱུང་ནི། སློབ་ཕྲུག་ཚུ་དུས་རྒྱུན་གྱི་དབྱེ་ཞིབ་ཚུ་ ག་ཅི་གི་ཐོག་ལུ་ཨིན་ན་ མ་ཤེས་པའི་དཀའ་ངལ། སློབ་ཕྲུག་ཚུ་འཕྲུལ་ཆས་བརྒྱུད་འཕྲིན་ལུ་བརྟེན་དགོ་ནི་འདི་གིས་ མང་ཤོས་ར་ཤེས་ཡོན་དང་མ་འབྲེལ་བའི་ལཱ་ ཡོངས་འབྲེལ་གྱི་རྩེདམོ་ཚུ་ལུ་ཤུགས་ཐལ་ནི། སློབ་ཕྲུག་ཚུ་ ལས་འགུལ་དང་སྦྱོང་ལཱ་ཚུ་གིས་ལྗིད་དྲགས་འགྱོ་བ་ལས་ གཅིག་ལས་གཅིག་འདྲ་བཤུས་རྐྱབ་ནི། སློབ་སྟོན་འདི་ཡོངས་འབྲེལ་དང་འཁྲིལ་དགོ་ནི་འདི་གིས་ འཆར་གཞི་བཟོ་མི་དང་འཁྲིལ་འགྱོ་མ་ཚུགས་པའི་དཀའ་ངལ་ཚུ་འབྱུང་མས་ཟེར་བཤདཔ་ཨིན་མས། སློབ་ཕྲུག་རང་གི་ཧོངས་ལས་རྩ་འགེངས་དགོཔ་ལས་ དོགས་པ་དྲིས་རུང་ ཧ་མ་གོ་བའི་སྟབས་ཀྱིས་དུས་ཚོད་ཁར་ སྦྱོང་ལཱ་དང་ལས་འགུལ་ལ་སོགས་པ་ཚུ་སྤྲོད་ནི་ལུ་དཀའ་ངལ་འབྱུང་དོ་ཡོདཔ་ཨིན། དམིགས་བསལ་དུ་ འབྲུག་རྒྱལ་ཁབ་ནང་འབད་བ་ཅིན་ ཡོངས་འབྲེལ་ཚུ་ག་ར་ལུ་འདྲན་འདྲ་སྦེ་ཁྱབ་མ་ཚུགས་པའི་དཀའ་ངལ་ཡོདཔ་ལས་ གདོང་ལེན་སྦོམ་ཤོས་འདི་གིས་འབྱུངམ་ཨིན་མས། དེ་ཡང་ འབྲུག་རྒྱལ་ཁབ་ཀྱི་སའི་ཆགས་ཐངས་ལས་བརྟེན་ ཡོངས་འབྲེལ་ཡོད་རུང་ཁྱབ་མ་ཚུགས་མི་དང་ མཐའ་ཟུར་ནང་ཡོད་པའི་སློབ་ཕྲུག་ལ་ལུ་ ཕམ་མཉམ་ཆུང་གི་བུ་ཚུ་འབད་བ་ལས་ ཁོང་རའི་ཕམ་ལུ་ཡོངས་འབྲེལ་བཏུབ་མིའི་བརྒྱུད་འཕྲིན་མེད་པའི་དཀའ་ངལ་ཡང་ཡོདཔ་ཨིན་མས། Dorji (n.d.) གིས་སླབ་མི་ནང་ འབྲུག་རྒྱལ་ཁབ་ནང་ལུ་ ཡོངས་འབྲེལ་གྱི་ཁྲལ་འདི་མང་བའི་དཀའ་ངལ་ལས་ མི་སེར་མཉམ་ཆུང་ཚུ་ལུ་དཀའ་ངལ་འབྱུང་དོ་ཡོདཔ་ཨིན་མས། དེ་མ་ཚད་ ཆོས་ཚན་ རྩིས་དང་ཚན་རིག། ས་ཆ་རིག་པ་དང་ དཔལ་འབྱོར་རིག་པ་ཚུ་སྟོན་ནི་ལུ་ལཱ་ཁག་དང་ ལྷབ་ནི་ལུ་འབད་རུང་ ལཱ་ཁག་གཏང་མས་ཟེར་ཨིན་མས། དེ་ཡང་ ཆོས་ཚན་འདི་ཚུ་ དངོས་སུ་སྦེ་ལྷབ་སྦྱང་འབད་དགོཔ་དང་ ཚོད་བརྟག་འབད་དགོཔ་ལས་ ལྷབ་བཞགཔ་ཙམ་ཅིག་གིས་ཕན་ཐོགས་ཚུགས་ནི་དང་ ཧ་གོ་བ་ལུ་ལཱ་ཁག་བཏང་པའི་ཆོས་ཚན་ཨིན་པས། ཡོངས་འབྲེལ་གྱི་ཤེས་ཡོན་ལས་བརྟེན་ སྡེ་ཚན་གྱི་ལཱ་དང་ལྟ་བཤལཔ་ཤེས་ཡོན་ཚུ་ལྷབ་སྦྱང་འབད་མི་ཚུགས་དོ་ཡོདཔ་ཨིན། དོ་རུང་ Wangdi, Dema, & Chogyel (2021) གིས་འབད་བ་ཅིན་ སློབ་དཔོན་ཁོང་ར་ཚུ་གིས་འབད་རུང་ མཉེན་ཆས་ཚུ་ལག་ལེན་འཐབ་ནི་ལུ་དཀའ་ངལ་འདུག་ཟེར་བཤདཔ་ཨིན་མས།
ཡོངས་འབྲེལ་གྱི་དཀའ་ངལ་སེལ་ཐབས་ལུ་ སློབ་དཔོན་ཚུ་ལུ་ འཕྲུལ་རིག་དང་མཉེན་ཆས་ལག་ལེན་གྱི་སྐོར་ལས་སྦྱོང་བརྡར་བྱིན་དགོཔ་དང་ Dorji (n.d.) མ་འོངས་པའི་སློབ་དཔོན་ ད་ལྟོ་སྦྱོང་བརྡར་འབད་མི་ཚུ་ལུ་ འཕྲུལ་རིག་དང་འབྲེལ་བའི་ཆོས་ཚན་ཚུ་བཙུགས་དགོཔ་འདུག་ཟེར་བཤདཔ་ཨིན་མས། དེ་དང་གཅིག་ཁར་ ཕམ་ཚུ་གིས་འབད་རུང་ དེ་བཟུམ་མའི་གནས་སྟངས་ནང་ལུ་ རང་གི་བུ་ཚུ་ལུ་རྒྱབ་སྐྱོར་ག་དེ་དྲག་དྲག་འབད་དགོཔ་འདི་གལ་ཆེ་ཤོས་ཅིག་ཨིན་མས། Dorji, (2021) གིས་འབད་བ་ཅིན་ གཞུང་གི་ཁ་ཐུག་ལས་ ཕམ་མཉམ་ཆུང་གི་བུ་ཚུ་ལུ་ བརྒྱུད་འཕྲིན་དང་གློག་རིག་ཚུ་བཀྲམ་སྤེལ་དང་ འབྲུག་བརྒྱུད་འཕྲིན་ཚད་དང་བཀྲ་ཤིས་བརྒྱུད་འཕྲིན་ཚད་དང་གཅིག་ཁར་ཁ་སླབ་སྟེ་ ཡོངས་འབྲེལ་གྱི་ཁྲལ་མར་ཕབ་པ་ཅིན་ དཀའ་ངལ་ཚུ་བསལ་ཚུགས་ནི་དང་ རྒྱལ་ཁབ་ནང་ཡོངས་འབྲེལ་གྱི་ཞབས་ཏོག་འདི་ལེགས་ཤོམ་སྦེ་བཏུབ་སྦེ་བཟོ་སྟེ་ ཡོངས་འབྲེལ་གྱི་ཤུགས་ཚད་ 5G ལ་སོགས་པ་ཚུ་ཡར་སེང་བཏང་པ་ཅིན་ཁེ་ཕན་འབྱུང་ནི་ཨིན་མས།
ཁུངས་གཏུག། Dorji, T. (2021). Problem and Challenges Faced by Students, Parents, and Teachers in Google Classes &Television Lessons. International Journal of Asian Education.
Dorji, T. (n.d.). Online Teaching and Learning. The Druk Journal.
EHL insights. (2020, July 23). 11 advantages of online learning. Retrieved from https://hospitalityinsights.ehl.edu/advantages-of-online-learning
Norbu Wangdi, Y. D. (2021). Online learning amid COVID-19 pandemic: Perspectives of Students. International Journal of Didactical Studies.
Nord Anglia. (2021, March 17). The Importance of Online Learning to students and Teachers. Retrieved from https://www.nordangliaeducation.com/news/2021/03/17the-imporatnce-of-online-learning-to-students-and-teachers
Saba Maanvizhi, J. N. (2020, September). A Review on Virtual Classroom. Indian Journal of Pharmaceutical Education and Research.
བླ་མ་དྲག་པོ་ཀཱི་ལ་ཡའི་སྒྲུབ་ཐབས།
༄༅། །བླ་མ་དྲག་པོ་ཀཱི་ལ་ཡའི་མན་ངག་བཞུགས་སོ།།
ལྷ་སྐྱིད་སྒྲོལ་མ།
མོ་འཁྲབ་རྩེདཔ་ལྷ་སྐྱིད་སྒྲོལ་མ་འདི་ སྤུ་ན་ཁ་ཛོང་ཁག་ནང་ལུ་ སྤྱི་ལོ་༡༩༨༠ སྤྱི་ཟླ་ ༡༢ པའི་སྤྱི་ཚེས་ ༡༧ ལུ་སྐྱེས་ནུག། མོ་ར་ སེམས་རྟོགས་ཁ་རིག་གཞུང་སློབ་གྲྭ་གོང་མ་ནང་ལས་མཐར་འཁྱོལ་བའི་ཤུལ་ལས་ གཙུག་ལག་གཞི་རིམ་གྱི་ཤེས་ཡོན་དེ་ཡང་ རིག་གཞུང་མཐོ་རིམ་སློབ་གླ་ནང་ལས་ མཐར་འཁྱོལ་ཡོདཔ་ཨིན་མས། ལྷ་སྐྱིད་སྒྲོལ་མ་གིས་ ད་ལྟོ་ཚུན་ཚོད་གྱི་རིང་ལུ་ གློག་བརྙན་ ༡༨ དེ་ཅིག་བརྩེས་ཡོདཔ་ཨིན་མས། མོ་གིས་གློག་བརྙན་དང་པ་ སྤྱི་ལོ་ ༡༩༩༧ ལུ་ ནོར་གླིང་སྒྲ་དབྱངས་ཀྱིས་བཟོ་སྐྲུན་འབད་ཡོད་པའི དུས་མཐུང་གློག་བརྙན་ ལ་མཐོ་ས་ཟེར་མི་དེ་ཨིན་མས། དེ་གི་ཤུལ་ལས་ སྤྱི་ལོ་ ༡༩༩༩ ལུ་ འཁོར་བ་ཟེར་མིའི་གློག་བརྙན་འདི་གཉིས་པ་ཨིན་མས། དེ་ལས་ སྤྱི་ལོ་ ༢༠༠༡ ལུ་ འཁྲབ་རྩེདཔ་ ཚེ་རིང་རྒྱལ་མཚན་གྱིས་བཀོད་ཁྱབ་འབད་ཡོད་པའི  གློག་བརྙན་གཅེས་པའི་བུ་ནང་ལུ་ མོ་འཁྲབ་རྩེདཔ་གཙོ་བོ་སྦེ་བརྩེས་ནུག། གློག་བརྙན་གཅེས་པའི་བུ་ཟེར་མི་དེ་ མོ་སློབ་གྲྭ་གོང་མ་ནང་ལྷབ་པའི་སྐབས་ལུ་བརྩེས་ཏེ་འདུག། གློག་བརྙན་དེ་ གནམ་མེད་ས་མེད་ལེགས་ཤོམ་སོང་བའི་ཤུལ་ལུ་ སྤྱི་ལོ་ ༢༠༠༢ ཀྱི་ལོ་ལུ་ འབྲུག་གློག་བརྙན་དུས་སྟོན་བཙི་སྲུང་གི་སྐབས་ལུ་ མོ་འཁྲབ་རྩེདཔ་དྲག་ཤོས་ཀྱི་གསོལ་ར་ཡང་ཐོབ་ནུག།
སྤྱི་ལོ་ ༢༠༠༡ ལས་ མོ་འཁྲབ་རྩེདཔ་གཙོ་བོ་སྦེ་བརྩེས་བའི་ཤུལ་ལས་ ད་ལྟོ་ཚུན་ཚོད་ཀྱི་རིང་ལུ་བརྩེས་ ཡོད་པའི་གློག་བརྙན་ཚུ་ཡང་ གཅེས་པའི་བུ་ (༢༠༠༡) ལེགས་འཛིན་ (༢༠༡༦) ས་དང་གནམ་ (༢༠༡༢) ལུས་དང་སེམས། བར་དོ། (༢༠༠༨) ཡིད་འཕྲོག་ལྷ་མོ། ཤ་དང་སེན་མོ། (༢༠༠༨) ཆོས་རྒྱལ་དྲི་མེད་ཀུན་ལྡན། (༢༠༡༤) ཚུ་ཨིན་མས།
རྒྱབ་རྟེན།
འབྲུག་གློག་བརྙན་ཚོགས་པ་(༢༠༢༠) འབྲུག་གི་སྙན་གྲགས་ཅན་གྱི་མི་ངོམ།
འབྲུག་གི་གཏེར་ཁ་དང་གཏེར་རྗས།
དུས་ཚོད་དང་འཁྲིལཝ་ད་ ང་བཅས་རའི་རྒྱལ་ཁབ་ནང་ལུ་ཡང་ གཏེར་ཁ་དང་གཏེར་རྫས་འདི་ མེད་ཐབས་མེདཔ་ཅིག་འབདཝ་ལས་ གཏེར་ཁ་དང་གཏེར་རྫས་གྱི་སྐོར་ལས་ སྟབས་བདེ་སྡུག་ཚུ་གསལ་བའི་བསྒང་ར་འདུག། དེ་ཡང་ རྒྱལ་ཡོངས་ཚོགས་འདུ་གིས་ གཏེར་ཁ་དང་ས་གཏེར་འཛིན་སྐྱོང་བཅའ་ཁྲིམས་ ༡༩༩༥ ཅན་མ་དང་ ནགས་ཚལ་དང་རང་བཞིན་སྲུང་སྐྱོབ་བཅའ་ཁྲིམས་ ༡༩༩༥ ཅན་མའི་དོན་ཚོན་ ༢ (ཇ)(༤) པ་ནང་བཀོད་ཡོད་མི་ རྡོ་སྦོམ་དང་རྡོ། བྱེམ། རྡོ་རུག། བྱག་ཚུ་དང་། འབྲུག་གི་ཆུའི་བཅའ་ཁྲིམས་ ༢༠༡༡ ཅན་མའི་དོན་ཚན་ ༣༦ (ཁ) པ་འདི་ཆ་མེད་བཏང་སྟེ་ འབྲུག་གི་ཆུའི་བཅའ་ཁྲིམས་ ༢༠༡༡ ཅན་མའི་ དོན་ཚན་ ༣༦ (ཁ) པ་དང་འཁྲིལཝ་ད་ ཆུའི་གཤམ་དང་འཐའ་མལས་ བྱེ་དང་རྡོ་བཏོན་ནི་ཚུ་ གཞུང་གི་ལས་སྡེ་གཅིག་གིས་ལག་ལེན་འཐབ་དགོཔ་ཨིན་མས། དེ་མ་ཚད་ རྒྱལ་ཡོངས་ཚོགས་འདུ་གིས་ འབྲུག་ས་གཏེར་དབང་འཛིན་དང་ ས་གཏེར་བརྟག་ཞིབ་དང་འཚོལ་ཞིབ། གཏེར་ཁའི་ལས་སྡེའི་འཛིན་སྐྱོང་། གླར་སྤྱོད་ལེན་མའི་ཐོབ་དབང་དང་འགན་ཁག་ཚུ་ནང་ བསྒྱུར་བཅོས་སྦོམ་སྦེ་ར་ འབད་ཡོདཔ་ཨིན་མས།
ད་རུང་ ས་གཏེར་བརྟག་ཞིབ་དང་འཚོལ་ཞིབ་ཚུ་ སྒེར་ས་ནང་འབད་བ་ཅིན་ རྒྱུ་དངོས་ལུ་གནོད་སྐྱོན་རེ་བྱུང་པ་ཅིན་ འོས་འབབ་དང་ལྡན་པའི་རྒུད་འཐུས་ཚུ་ སའི་ཇོ་བདག་དང་མི་སྡེ་ལུ་འཐོབ་ཚུགས་པའི་ཁེ་ཕན་ཡོདཔ་མ་ཚད་ ས་གཏེར་དབང་འཛིན་གྱིས་ ལས་ཁུངས་ལས་གཏེར་ཁའི་ཐོབ་དབང་ལག་ཁེར་གནང་མི་འདི་ རང་རྐྱང་གཏེར་ཁ་འདི་ དུས་ཡུན་མཐོ་ཤོས་ ལོ་ངོ་ ༢༥ གི་དོན་ལུ་ སླར་སྤྱོད་བྱིན་དགོཔ་ད་ བསྐྱར་གསོ་དེ་ཡང་ རྒྱལ་ཁམས་ལུ་ཁེ་ཕན་བྱུང་མི་དང་ལཱ་གཡོག་གོ་སྐབས་ མི་སྡེ་ལུ་ཁེ་ཕན་ མཐའ་འཁོར་ཡུན་བརྟན་དང་ཉམས་སྲུང་ལུ་གཞི་བཞག་སྟེ་ བསྐྱར་ཞིབ་འབད་ནིའི་གྲོས་འདེབས་ ཆ་འཇོག་གནང་གནངམ་ཨིན་མས།
རྒྱབ་རྟེན།
Wikipedia contributors. (2022, November 6). Mining. In Wikipedia, The Free Encyclopedia. Retrieved 03:15, November 10, 2022, from https://en.wikipedia.org/w/index.php?title=Mining&oldid=1120376798
ཕོབ་སྦྱིས་ཁ་ལུང་གཤོང་
ཕོབ་སྦྱིས་ཁ་འདི་ དབང་འདུས་རྫོང་ཁག་གི་མངའ་འོག་ལུ་ས་གནས་དགའ་ཏོག་ཏོ་ཅིག་འབད་ཆགས་སྟེ་ཡོད།
བདེ་སྲུང།
༉   བདེ་སྲུང་ལས་རིམ་འདི་འགོ་ཐོག་ སྤྱི་ལོ་ ༢༠༡༡ སྤྱི་ཟླ་ ༢ པའི་ཚེས་ ༡༤ ལུ་ མི་དབང་མཆོག་གིས་སྐྱབས་འཛིན་མཛད་དེ་དབང་འདུས་ཕོ་བྲང་བསྟན་སྐྱོང་གླིང་ལུ་སྦེ་ ཁས་བླངས་པ་ཚུ་ལུ་ རྩ་བའི་རྐྱེན་ངན་ཚབས་ཆེན་གདོང་ལེན་གྱི་སྦྱོང་བརྡར་ཅིག་སྦེ་འགོ་བཙུགས་ནུག། ད་ལྟོ་ཚུན་བདེ་སྲུང་སྦྱོང་བརྡར་ཤོ་ཐེངས་ ༥༠ འབད་ཡོད་ས་ལས་ ༡༨༣༣༡ འདི་ ཕོ་སྐྱེས་དང་ ༡༡༦༩༤ འདི་ཨམ་སྲུ་སྦེ་ བདེ་སྲུང་ཡོངས་བསྡོམས་ ༣༠,༠༢༥ གིས་སྦྱོང་བརྡར་འབད་ཚར་ཏེ་འདུག། བདེ་སྲུངཔ་ཁས་བླངས་པ་ཟེར་བའི་ལས་རིམ་འགོ་བཙུགས་མི་འདི་ཡང་ མི་དབང་མཆོག་མཐོ་རིམ་ཤེས་ཚད་མཐར་འཁྱོལ་མིའི་སློབ་ཕྲུག་ཚུ་ལུ་ མཇལ་ཕྲད་གནང་པའི་སྐབས་ སློབ་ཕྲུག་ཚུ་གིས་ མི་དབང་མཆོག་ལུ་ང་བཅས་རའི་རྒྱལ་ཁབ་ནང་ ཁས་བླངས་དམག་མི་འགོ་བཙུགས་གནང་ཟེར་ཞུ་བ་ཕུལཝ་ད་ མི་དབང་མཆོག་གིས་ཁས་བླངས་དམག་མི་ག་ཅི་སྦེ་བཙུགས་དགོཔ་ཟེར་གསུངས་མི་ལུ་ སློབ་ཕྲུག་གཅིག་གིས་རྒྱལ་ཁབ་ནང་རྐྱེན་ངན་ས་གཡོམ། མེ་རྐྱེན།  རླུང་འཚུབ་ལ་སོགས་པ་འབྱུང་བ་བཞི་གི་རྐྱེན་ངན་ཚུ་འཐོན་པའི་སྐབས་ གཞན་རྒྱུ་སྟོབས་ཡོད་མི་ཚུ་གིས་རྒྱུ་གི་ཐོག་ལས་གྲོགས་རམ་འབད་རུང་ ང་བཅས་ཚུ་ལུ་རྒྱུ་སྟོབས་མེདཔ་ལས་འབད་མི་ཚུགས་པས། ཨིན་རུང་སྦུངས་ཀྱི་ཐོག་ལས་གདོང་གཟང་སྟེ་ ཞབས་ཏོག་ཞུ་ནི་སྦེ་ཨིན། དེ་འབདཝ་ལས་དེ་བཟུམ་གྱི་རྐྱེན་ངན་སྐབས་ལུ་ གདོང་གཟང་ཞབས་ཏོག་དང་གྲོགས་རམ་འབད་ནིའི་དོན་ལུ་ ཁས་བླངས་དམག་མི་གིས་སྦྱོང་བརྡར་ཅིག་ མི་དབང་མཆོག་གིས་འགོ་བཙུགས་གནང་ཚུགས་པ་ཅིན་ བཀའ་དྲིན་ཆེ་ནི་མས་ཟེར་ཞུ་བ་ཕུལཝ་བཞིན་དུ་ མི་དབང་མཆོག་གིས་ཡང་ བདེ་སྲུང་འདི་འགོ་བཙུགས་གནང་ནུག། བདེ་སྲུང་འདི་འབྲུག་རྒྱལ་ཁབ་ཀྱི་བདེ་སྐྱིད་སྲུང་མི་ཨིན། བདེ་སྲུངཔ་ཟེར་ངོས་འཛིན་གི་དོན་ལུ་ སྒྲིག་ཆས་ལི་ཝང་དང་ཞྭམོ་ལྗང་ཁུ་གྱོན་དགོ། བདེ་སྲུངཔ་ཚུ་ སྒྲིག་གོ་ལི་ཝང་གྱོན་མི་འདི་ཡང་ ཚོས་གཞི་ལི་ཝང་གིས་ འབྲུག་མི་ཚུ་ག་ར་གཅིག་སྦེ་བཟོ་ནི་དང་ མི་སྡེའི་སྟོབས་ཤུགས་ཡར་རྒྱས་བཟོ་བའི་བརྡ་ལུ་ཨིན་པས།
བདེ་སྲུང་སྦྱོང་བརྡར་འབད་མི་ཚུ་ག་ར་ཁས་བླངས་པ་ཨིནམ་ལས་ བདེ་སྲུངཔ་ཚུ་རྒྱལ་ཁབ་ནང་ཁས་བླངས་ཐོག་ལས་ཞབས་ཏོག་ཞུ་མི་མཐོ་ཤོས་ཅིག་ཨིན། བདེ་སྲུང་པའི་ལཱ་འགན་ཡང་ལེ་ཤ་འདུག། དེ་ཚུ་ཡང་འབྱུང་བ་བཞི་གི་རྐྱེན་ངན་འབྱུང་པའི་སྐབས་ལུ་ ཁས་བླངས་ཐོག་ལུ་ཕྱག་ཞུ་ནི། དེ་ལས་ཆོས་ཕྱོགས་དང་འབྲེལ་བའི་ལས་རིམ་ཚུ་གིས་སྐབས་ལུ་ ཁས་བླངས་སྦེ་ཐོན་ཏེ་ལཱ་འབད་ནི་ཚུ་ཨིན། དེ་གི་ནང་ལས་ཡང་ རྒྱལ་ཁབ་ནང་ནད་ཡམས་ཀོ་ཝིཌ་ ༡༩ ཐོན་པའི་སྐབས་ལུ་ བདེ་སྲུངཔ་ཚུ་གིས་ རང་གི་ཚེ་སྲོག་ལུ་ཡང་མ་ཕངས་པར་ རྒྱལ་ཁབ་དང་མི་སེར་ཚུ་ལུ་ ཞབས་ཏོག་སྦོམ་སྦེ་ར་ཞུ་ཡོདཔ་ཨིན། དེ་ཡང་རྒྱལ་ཁབ་ནང་ ནད་ཡམས་ཐོན་ཏེ་འགྲོ་འགྲུལ་བཀག་དམ་འབད་བའི་སྐབས་ལུ་ སྒྲིག་སྒྲག་གོ་ལི་ཝང་གྱོན་མི་དཔའ་རྩལཔ་ཚུ་གིས་མདུན་གཟང་སྟེ་ཉིན་ནུབ་མེད་པར་ ཆརཔ་དང་ཉིམ་ལུ་མ་འཚེར་བ་ འབྲུག་མི་ཚུ་ནད་ལས་སྲུང་སྐྱོབ་འབདཝ་མ་ཚད་ ཁྱིམ་གུང་ག་རའི་ནང་བཟའ་འཐུང་གི་དཀའ་ངལ་མེད་པར་ ག་ར་ཁྱིམ་གྱི་སྒོ་ཁར་ཚུན་བསྐྱལ་ཏེ་ཞབས་ཏོག་གང་དྲག་སྦེ་ཞུ་ཡི། དེ་གིས་མ་ཚད་པར་ བདེ་སྲུངཔ་ཚུ་གིས་ནད་ཡམས་སྐབས་ལུ་ ལཱ་འགན་ཡང་ས་མཚམས་སྲུང་ནི། གསོ་བའི་ལས་རོགསཔ་ཚུ་ལུ་ནད་གཞི་དཔེ་ཚད་བསྡུ་ལེན་འབད། གཟུར་བཞག་ལྟེ་བ་ཚུ་ནང་ མདུན་གཟང་སྟེ་ཕྱག་ཞུ། ཁྱིམ་གུང་ཚུ་ནང་ཉེ་བར་འཁོ་བའི་ཅ་ཆས་ཚུ་སྐྱེལ་སྤྲོད་དང་ མི་ཚུ་སྤུང་འཛོམས་འབད་མ་བཅུག་པར་ལྟ་རྟོག་འབད་ནི། དེ་ལས་མི་སེར་ཚུ་འགྲོ་འགྲུལ་སྐབས་ལུ་ གྲོགས་རམ་འབད་དེ་ཞབས་ཏོག་ཞུ་ཡི། དེ་འབདཝ་ལས་སྤྱ་ལོ་ ༢༠༢༠ལུ་ རྒྱལ་ཡོངས་དུས་ཆེན་བརྩི་སྲུང་འབད་བའི་སྐབས་ བདེ་སྲུངཔ་ཚུ་གིས་ནད་ཡམས་ཀོ་ཝིཌ་༡༩ ལུ་གདོང་ལེན་འབད་དེ་ མདུན་གཟང་སྟེ་ཕྱག་ཞུཝ་ལས མི་དབང་མཆོག་གིས་འབྲུག་ཐུགས་སྲས་ཀྱི་རྟགས་མ་དེ་ བདེ་སྲུང་ཡིག་ཚང་ལུ་གནང་ཡི།
བདེ་སྲུངཔ་ཚ་གིས་ གཞུང་དང་མི་སེར་ལུ་ བདེ་སྲུངཔ་རྒྱལ་ཡོངས་ཞབས་ཏོག་ཟེར་ ད་ལྟོ་ཚུན་ཚོད་ལུ་བདེ་སྲུངཔ་ཚུ་གིས་ རྒྱལ་ཡོངས་ཞབས་ཏོག་ཁག་མ་འདྲཝ་བཞི་དེམ་ཅིག་འབད་དེ་ཡོད། དེ་ཡང་རྒྱལ་ཡོངས་ཆུ་བཏོན་ལས་འགུལ། རྒྱལ་ཡོངས་རོ་ཁྱི་ཚད་འཛིན་ལས་རིམ། ཤིང་ཐོག་གི་ལྕངམ་ས་ཡ་གཅིག་བཙུགས་ནིའི་ལས་རིམ། འཁོར་ལམ་བསལ་ནིའི་ལས་འགུལ་དེ་ཚུ་ཨིན།
བདེ་སྲུངཔ་ཚུ་ལུ་ཡང་ བདེ་སྲུང་རིག་རྩལ་སྦྱོང་བརྡར་ཟེར་ མི་དབང་མཆོག་གིས་བདེ་སྲུངཔ་ཚུ་ག་ཅི་ར་འབད་རུང་ འབད་ཚུགསཔ་བཟོ་ནིའི་དོན་ལུ་ བདེ་སྲུང་རིག་རྩལ་སྦྱོང་བརྡར་ལས་རིམ་ཡང་འགོ་བཙུགས་གནང་ནུག། ལས་རིམ་འདི་མི་དབང་མཆོག་ལས་ བདེ་སྲུངཔ་ཚུ་ལུ་གསོལ་ར་བཟུམ་ཅིག་ཨིན། སྦྱོང་བརྡར་ལས་རིམ་འདི་ནང་ སྦྱོང་བརྡར་ཚུ་དབྱེ་ཁག་སོ་སོ་སྦེ་ བདེ་སྲུངཔ་རང་གི་སྤྲོ་བ་དང་བསྟུན་ སྦྱོང་བརྡར་འབན་ནི་འདུག། སྦྱོང་བརྡར་ལས་རིམ་ཚུ་ཡང་ ཤིང་བཟོ། ལམ་བསལ་ནི། ཆུ་དུང་བཙུགས་ནི། བརྡ་དོན་འཕྲུལ་རིག། མངར་ཟས་བཟོ་ནི། ཚེམ་རྐྱབ་ནི། སྐྱ་བཏོག་ནི། བཟོ་བཟོ་ནི། སྣུམ་འཁོར་གཏང་ནིའི་སྦྱོང་བརྡར་ལ་སོགས་པའི་ གཞན་ཡང་རིག་རྩལ་སྦྱང་བརྡར་ལས་རིམ་ལེ་ཤ་འདུག།
རྒྱབ་རྟེན།
Desuups-The Guardians of peace. (2020, February 14). Retrieved from Daily Bhutan: https://www.dailybhutan.com
Guardian of Peace. (2022, August 14). Retrieved from desuung: https://www.desuung.org.bt
Pem, D. (2016, September 12). Desuung: Guardians of Peace. Retrieved from The Bhutanese: http://thebhutanese.bt
Pem, D. (2020, August 22). Desuups in the service of the nation. Retrieved from thebhutanese: https://thebhutanrse.bt
Kings speech for 13th batch Desuung training.
ས་བསླང་གི་ཆོ་གཤིན་ཏུ་བསྡུས་པ།
༄༅། །ས་བསླང་གི་ཆོ་ག་ཤིན་ཏུ་བསྡུས་པ་བཞུགས་སོ།།
༈ རྣམ་མེད་ཞི་བའི་དབྱིངས་ལས་མ་གཡོས་ཀྱང་། །རྣམ་ཀུན་སྒྱུ་འཕྲུལ་དྲྭ་བའི་སྐུར་བཞེངས་ཏེ། །རྣམ་མང་གདུལ་བྱའི་འགྲོ་བ་འདྲེན་མཛད་པ།། རྣམ་པར་འཇོམས་པའི་ལྷ་ལ་ཕྱག་འཚལ་ལོ། །ཆོས་རྣམས་བདེན་མེད་སྟོང་པའི་མེ་ལོང་དུ། །ཀུན་རྫོབ་རྟེན་འབྲེལ་གཟུགས་བརྙན་མི་བསླུ་བས། །རྒྱུ་འབྲས་ཡིད་ཆེས་ཅན་ལ་ཕན་པའི་ཕྱིར། །ས་བདག་བརྟག་པའི་ཆོག་ཁྲིགས་འདི་ན་སྤེལ། །དེ་ཡང་བདག་ཅག་གི་སྟོན་པས་རྒྱུད་སྡེ་རྣམས་སུ། དབང་བསྐུར། རབ་གནས། སྦྱིན་སྲེག །དཀྱིལ་འཁོར། ལྷ་ཁང་སོགས་ཀྱི་སྔོན་དུ་ས་བདག་བརྟག་པའི་ཆོ་ག་བྱ་དགོས་པར་གསུངས་ཤིང་གོང་མ་རྣམས་ཀྱི་ཕྱག་བཞེས་སུ་མཛད་པ་བཞིན་འདིར་འཇུག་བདེ་བཀླག་ཆོག་ཏུ་འགོད་པ་ལ། སྦྱོར་བ་སྔོན་འགྲོ་བའི་རིམ་པ་དང་། དངོས་གཞི་ཆོ་གའི་རིམ་པ་གཉིས་ལས། དང་པོ་ནི། ས་གཏན་ནས་མ་བརྐོའི་སྔོན་དུ་ཡུལ་ལྷ་གཞི་བདག་ལ་གཏོར་མ་དང་གསེར་སྐྱེམས་གང་ལེགས་ཕུལ་ཞིང་ས་བསླང་བསྡུས་པ་ཞིག་བྱ་ཞེས་གསུངས་པའི་ཚུལ་སྤྲོ་ན། ལྷ་བསངས་བཀྲ་ཤིས་རེ་སྐོང་གི་གཞུང་བསྲངས་ཏེ། རང་རང་སོ་སོའི་གནས་སུ་གཤེགས། །ཞེས་པའི་བར་མཐར་ཆགས་སུ་འདོན། བདག་བསྐྱེད་མི་བསྡུ་བར་གསལ་བཞིན་པའི་ངང་ནས། མདུན་གྱི་གཞི་དེར་དྲིའི་ཐིག་ལེའི་སྟེང་མེ་ཏོག་གི་ཚོམ་བུ་འགོད། དེའི་མདུན་དུ་གཏོར་མ་དང་མཆོད་པ་བཤགས་ཏེ། མདུན་དུ་ལཾ་ལས་སའི་ལྷ་མོ་སྐུ་མདོག་གསེར་བཙོ་མ་ལྟ་བུ་ཞལ་གཅིག་ཕྱག་གཉིས་གཡས་ཁས་ལེན་པའི་ཕྱག་རྒྱ་དང་གཡོན་གསེར་གྱི་བུམ་པ་འཛིན་པ་རིན་པོ་ཆེའི་རྒྱན་སྣ་ཚོགས་ཀྱིས་བརྒྱན་པ་ལྟེ་བ་ཡན་ཆད་ས་གསེབ་ནས་འཐོན་པར་བསམ་ལ། རང་གི་སྙིང་གའི་འོད་ཟེར་གྱིས་ཡེ་ཤེས་ཀྱི་ལྷ་མོ་མདུན་གྱི་ནམ་མཁར་བཛྲ་ས་མཱ་ཛ༔ ཞེས་སྤྱན་དྲངས་ཏེ། ཧཱུྃ༑ ལྷ་མོ་ཆེན་མོ་ས་འཛིན་འཇིག་རྟེན་ཡུམ། །རིན་ཆེན་སྣ་ཚོགས་ན་བཟའི་བརྒྱན་གྱིས་རྒྱན། །དོ་ཤལ་རྐང་གདུབ་རྒྱན་ལྡན་སེམས་མ་ཁྱོད། །མཆོད་པ་འདི་བཞེས་འདི་རུ་བྱིན་བརླབ་མཛོད། །ཨེ་ཧྱེ་ཧི་པྲི་ཐི་ཝི་དི་ཝཱི་ཨཱ་ཀརྵ་ཡ་ཛ༔ ཞེས་བརྗོད། ནམ་མཁར་བྱོན་པ་ལ། ཨོཾ་སུམ་བྷ་ནི་སོགས་ཀྱིས་ཕྱི་འབྲང་གི་བགེགས་བསྐྲད། ཛ༔ཧཱུྃ་བཾ་ཧོ༔ ཨོཾ་རཏྣ་ཨ་བྷི་ཥིཉྩ་ཧཱུཾ། ཞེས་དབང་བསྐུར་བས་རིན་པོ་ཆེས་དབུ་བརྒྱན་པར་གྱུར། ཨོ་པྲི་ཐི་ཝི་དི་ཝཱི་ཨརྒྷཾ་པྲ་ཏི་ཙྪ་ཧཱུཾ་སྭཱཧཱ། དེ་བཞིན་དུ། པཱ་ཏྱཾ་སོགས་རྣམ་ལྔ་རོལ་མོ་དང་བཅས་པས་མཆོད། ཨོཾ་ཨ་ཀཱ་རོ་སོགས་ཀྱིས་གཏོར་མ་ཕུལ། ཁྱོད་ནི་ས་འཛིན་ལྷ་མོ་སྟེ། །སྐུ་ཕྱེད་འཐོན་པ་གསེར་གྱི་མདོག། །རིན་ཆེན་སྣ་ཚོགས་བརྒྱན་གྱིས་རྒྱན། །ས་འོག་གཙོ་མོ་ཁྱོད་ལ་བསྟོད། །ཅེས་བསྟོད། ས་གནོན་གྱི་ཕྱག་རྒྱ་དང་བཅས་ཏེ། སྐྱོབ་པ་སངས་རྒྱས་ཐམས་ཅད་ཀྱི། །སྤྱོད་པའི་ཚུལ་དང་ཁྱད་པར་གྱིས། །ས་དང་ཕ་རོལ་ཕྱིན་པ་ལ། །ལྷ་མོ་ཁྱོད་ནི་དཔང་དུ་གྱུར། །ཤཱཀྱ་སེངྒེ་སྐྱོབ་པ་ཡིས། །ཇི་ལྟར་བདུད་ཀྱི་སྡེ་བཅོམ་པ། །དེ་བཞིན་བདག་གིས་བདུད་སྡེ་ལས། །རྒྱལ་བར་བྱས་ཏེ་དཀྱིལ་འཁོར་བྲི། །ཞེས་དང་། ས་ལ་རྒྱུ་བའི་ལྷ་ཀུན་དང་། །གང་ཡང་ས་ལ་བརྟེན་པ་རྣམས། །སེམས་ཅན་རྣམས་ལ་དགེ་དོན་དུ། །བྱམས་པའི་སེམས་ཀྱི་གནང་བར་མཛོད། །ཅེས་གསོལ་བ་བཏབ་པས། རྡོ་རྗེ་འཛིན་པ་ཁྱོད་ཀྱིས་སའི་ཕྱོགས་འདིར་ཅི་དགའ་བར་སྤྱོད་ཅིག་ཅེས་གནང་བར་བྱིན་པར་བསམ། ཨོཾ་པྲི་ཐི་ཝི་དི་ཝཱི་ཨརྒྷཾ་པྲ་ཏི་ཙྪ་ཧཱུཾ་སྭཱཧཱ། སོགས་གོང་བཞིན་བརྗོད། ཨོཾ་པྲི་ཐི་ཝི་དི་ཝཱི་བཛྲ་མུཿ ཞེས་བརྗོད་པས་དེ་ཉིད་དུ་ཐིམ་པར་བསམ་མོ། །དེ་ནས་བྱེ་བྲག་སའི་བདག་པོའི་གཏོར་མ་དང་མཆོད་པར་བཤམས་ཏེ། སྙིང་གའི་ཧཱུཾ་ཡིག་གི་འོད་ཟེར་གྱིས་བྱེ་བྲག་སའི་བདག་པོ་འཁོར་བཅས་ཨ་ཀར་ཡ་ཛཿ ཞེས་པས་བཀུག་ལ། བྷུ་མི་པ་ཏི་ས་པ་རི་ཝཱ་རེ་ཨོཾ་ཨ་ཀཱ་རོ་སོགས་ལན་གསུམ་གྱིས་བསྔོས་ནས། གང་དག་འདིར་གནས་ལྷ་དང་ཀླུ། །གནོད་སྦྱིན་སྲིན་པོའམ་གཞན་དག་ལ། །དཀྱིལ་འཁོར་དོན་དུ་ས་ཕྱོགས་འདི། །བདག་ཞུ་ཁྱོད་ཀྱིས་སྩལ་དུ་གསོལ། །ཞེས་བརྗོད་པས་ཅི་དགའ་བར་གྱིས་ཅེས་གནང་བ་བྱིན་ནས། བཛྲ་མུཿ རང་གནས་སུ་གཤེགས་པར་བསམ་ལ་ཚོམ་བུ་དང་མཆོད་རྫས་བསྡུ། དགེ་རྩ་བསྔོ་བ་སོགས་སྔར་གྱི་དཀྱུས་ལ་འཇུག་སྟེ་གྲོལ། སྐབས་འགར་ས་བསླང་བའི་ཆོ་ག་བསྡུས་པ་བྱ་དགོས་ན་འདི་ཙམ་གྱིས་ཀྱང་ཆོག་གོ །ཞེས་པའང་ཤཱཀྱའི་དགེ་སློང་འཇིགས་གྲགས་པས་སོ།། །།
ཚེ་རིང་རྡོ་རྫེ།
ལཱ་ག་ཅི་བཟུམ་ཅིག་འབད་དགོ་རུང་འཇོན་ཐང་ཅན་གྱི་མི་ངོམ་ཚེ་རིང་རྡོ་རྗེ་འདི་ སྤ་རོ་རྒྱ་གར་ཐང་ལས་ཨིན་པས། ཁོ་ར་སློབ་གྲྭ་ཆུང་བ་འདི་སྤ་རོ་རིང་ཕུང་ལུ་བལྟ་བའི་ཤུལ་ལས་ ཁུ་རུ་ཐང་སློབ་གྲྭ་ནང་ལས་སློབ་རིམ་ ༡༢ པ་མཐར་འཁྱོལ་ནུག། སློབ་རིམ་ ༡༢ པ་ནང་ལས་མཐོ་རིམ་ཤེས་ཡོན་སྦྱང་ནི་སྐུགས་ཚད་མ་ལངསམ་ལས་ མཐོ་རིམ་ཤེས་ཡོན་སྦྱང་ནི་གི་གོ་སྐབས་མ་ཐོབ་པས། ཨིན་རུང་ སྤྱི་ལོ་ ༢༠༠༥ ལུ་ཨ་ལུ་ཉེན་སྲུང་ཚོགས་པ་གིས་རྒྱབ་སྐྱོར་ཐོག་ལས་ མ་ལ་ཤི་ཡ་ལུ་འཁྲབ་སྟོན་སྒྱུ་རྩལ་གྱི་སྦྱོང་བརྡར་འབད་ནིའི་གོ་སྐབས་གནང་ནུག། སྦྱོང་བརྡར་ཚར་ཞིནམ་ལས་འཁྲབ་རྩེདཔ་ཚེ་རིང་རྒྱལ་མཚན་གྱི་ TNTG ་ཟེར་བའི་གློག་བརྙན་ཁང་ནང་ལུ་ འཁྲབ་སྟོན་མདོ་ཆེན་སྦེ་ཕྱག་ཞུ་ནུག།
ཚེ་རིང་རྡོ་རྗེ་ཁོ་ར་གློག་བརྙན་འགོ་དང་པ་ར་སྤྱི་ལོ་ ༢༠༠༥ ལུ་ལས་ངན་བུམ་ཟེར་མི་ནང་ལུ་བརྩེས་ཡོདཔ་དང་ རྒྱལ་སྤྱིའི་གློག་བརྙན་གཉིས་ནང་ལུ་བཅའ་མར་གཏོགས་ནུག། གློག་བརྙན་འདི་ཡང་ “ཧེ་མ་ཧེ་མ་” དང་ “lunana yak in classroom” ཟེར་མི་ནང་ལུ་བརྩེས་ནུག། ཚེ་རིང་གིས་ གློག་བརྙན་གྱི་བཀོད་ཁྱབ་མདོ་ཆེན་སྦེ་ཡང་ཕྱག་ཞུ་ཡོད་མི་ལས་ “གྱིབ་མ་” ཟེར་མི་དང་ “lunana yak in classroom” ཟེར་མི་ནང་བཟོ་སྐྲུན་འབད་ནུག། ཁོ་གིས་བཟོ་སྐྲུན་དང་བཀོད་ཁྱབ་འབད་ཡོད་མི་གློག་བརྙན་གཉིས་ཆ་ར་ ཕྱི་རྒྱལ་ཚུ་ནང་ལུ་ཡང་སྟོན་ཡོདཔ་ཨིན་པས། ཁོ་གི་འཁྲབ་སྟོན་ ༡༣ གྱི་སྲུང་འབྲི་མི་དང་བཀོད་ཁྱབ་འབད་མི་སྦེ་ཡང་ཕྱག་ཞུ་ནུག། ཁོ་གིས་བྲིས་ཡོད་པའི་འཁྲབ་སྟོན་ཚུ་མང་ཆེ་བ་ མི་སྡེའི་དཀང་ངལ་དང་འབྲེལ་བ་ཡོད་པའི་སྐོར་ལས་བྲིས་ཡོདཔ་ལས་ འབྲུག་མི་ཚུ་ལུ་གོ་བརྡ་སྤེལ་ཚུགས་དོ་ཡོདཔ་ཨིན། ཚེ་རིང་གིས་བྲིས་ཡོད་པའི་འཁྲབ་སྟོན་ཚུ་སྤྱི་རྒྱལ་ཚུ་ནང་ལུ་ཡང་སྟོན་པར་འགྱོ་དོ་ཡོདཔ་ཨིན་པས། ཁོ་གི་རྒྱལ་སྤྱིའི་གློག་བརྙན་དུས་སྟོན་ ༡༣ དེམ་ཅིག་ནང་ལུ་ཁོ་གིས་བཟོ་ཡོད་པའི་འཁྲབ་སྟོན་ཚུ་སྤྱན་འབུལ་འབད་བར་འགྱོ་ཡོདཔ་ཨིན།
སྤྱི་ལོ་ ༢༠༠༠ གི་ལོ་ལུ་ཚེ་རིང་རྡོ་རྗེ་ཁོ་ར་ Asian Youth Champ ཟེར་མི་ནང་ལུ་གདམ་ཁ་བསྒྲུབས་ཡོདཔ་དང་ འདི་བཟུམ་སྦེ་ ༢༠༠༥ ལུ་འཁྲབ་རྩེདཔ་གསརཔདྲག་ཤོས་ཀྱི་གསོལ་ར་ཡང་ཐོབ་ནུག། ཚེ་རིང་ཁོ་ར་སེམས་ཅན་ལུ་སྡི་ཆེ་དང་སྙིང་རྗེ་ཡོདཔ་ལས་ བྱམས་སེམས་ཚོགས་པ་ནང་ལུ་འཛིན་སྐྱོང་འགོ་དཔོན་སྦེ་ཕྱག་ཞུ་དོ་ཡོདཔ་ཨིན་པས། ཚེ་རིང་ཁོ་ར་ག་ཅི་འབད་དགོ་རུང་ལྕོགས་གྲུབ་ཡོདཔ་ལས་ ཞབས་ཁྲ་འཐེན་ནི་དང་བརྩམ་ནི་ཚུ་ཡང་འབད་དོ་ཡོདཔ་ཨིན། ཚེ་རིང་གིས་འབྲུག་མཁས་འཕགས་ཅན་ནང་ལུ་གསལ་བཤད་པ་འབད་ཡང་ཕྱག་ཞུ་ནུག།
རྒྱབ་རྟེན།
འབྲུག་the last Shangri-La (༢༠༢༢) འཁྲབ་རྕེདཔ་ཚེ་རིང་རྡོ་རྫེ། https://www.youtube.com
འབྲུག་གི་གློག་བརྙན། (༢༠༡༧) ཚེ་རིང་རྡོ་རྫེ། https://www.movies.bt
འབྲུག་གློག་བརྙན། (༢༠༢༠) འབྲུག་གི་སྙན་གྲགས་ཅན་གྱི་མི། https://www.facebook.com
ལྟ་བཤལ་སྲིད་བྱུས།
འབྲུག་གི་ལྟ་བཤལ་ལས་སྡེ་འདི་ འཛམ་གླིང་ནང་ལུ་ཁྱད་དུ་འཕགས་པའི་ལམ་འགྲུལ་གྱི་ཡུལ་ཅིག་ཨིནཔ་སྦེ་བརྩི་འཇོག་འབད་དེ་འདུག། དེ་ཡང་ འབྲུག་གི་རྒྱལ་ཁབ་འདི་ རང་བཞིན་གྱི་ཕྱུག་པའི་རྒྱལ་ཁབ་ཅིག་ཨིན་པའི་ཁར་ སྔར་སྲོལ་གྱི་ལམ་ལུགས་ཚུ་མ་ཉམས་པར་ཡོད་མི་ལུ་བརྟེན་ཏེ་དང་ མཐའ་ཟུར་གྱི་རྒྱལ་ཁབ་ཅིག་འབདཝ་ལས་ རྒྱལ་ཁབ་གོང་འཕེལ་གྱི་དོན་ལུ་ འོས་འབབ་ཅན་དང་ཕན་ནུས་ཅན་གྱི་ཚོང་ལཱ་ཅིག་ལུ་གྱུར་ཏེ་ཡོདཔ་ཨིན། (Tourism council of Bhutan, n,d)། འབྲུག་རྒྱལ་ཁབ་ནང་ལུ་ ལྟ་བཤལ་ལས་སྡེ་འདི་ རྒྱལ་ཁབ་ཀྱི་འོང་འབབ་བཟོ་ནི། ཕྱི་དངུལ་བརྗེ་སོར་འབད་ནི། འབྲུག་གི་ཐུན་མོང་མ་ཡིན་པའི་སྔར་སྲོལ་ལམ་ལུགས་ཚུ་ ཕྱི་རྒྱལ་ལུ་གསལ་སྟོན་འབད་ནིའི་དོན་ལུ་དང་། འབྲུག་གི་དཔལ་འབྱོར་གོང་འཕེལ་ལུ་གྲོགས་རམ་འབད་ནིའི་དམིགས་པ་བསྐྱེད་དེ་ སྤྱི་ལོ་ ༡༩༧༤ ལུ་ འབྲུག་གཞུང་གིས་ “ཚད་གཞི་ཉུང་སུ་དང་ཕན་ཐོགས་སྦོམ་” ཟེར་བའི་སྲིད་བྱུས་ཀྱི་ཐོག་ལུ་གཞི་བཙུགས་གནང་ནུག། (Dorji, 2001)།
དེ་ཡང་ འགོ་དང་པ་སྤྱི་ལོ་ ༡༩༧༤ ལུ་འགོ་བཙུགས་པའི་སྐབས་ལུ་ ལྟ་བཤལཔ་ ༢༨༧ དང་ སྤྱི་ལོ་ ༡༩༩༢ ལུ་ ༢༨༥༠ དེ་ལས་ སྤྱི་ལོ་ ༡༩༩༩ ལུ་འབད་བ་ཅིན་ ལྟ་བཤལཔ་ ༧༠༠༠ ལུ་ཡར་སེང་སོང་ནུག། (Dorji, 2001)། དེ་ལས་ཚུར་ལྟ་བཤལ་ལས་སྡེ་འདི་ ཕྱི་དངུལ་བརྗེ་སོར་འབད་ཚུགས་པའི་ཞབས་ཏོག་གི་ལས་སྡེ་གཙོ་བོ་ཅིག་ལུ་གྱུར་ཏེ་ འབྲུག་གཞུང་གི་འོང་འབབ་ཀྱི་ཐོན་ཁུངས་ངོ་མ་ཅིག་ལུ་གྱུར་ཏེ་ཡོད། དེ་ཡང་ ༢༠༠༥ ལུ་ ལྟ་བཤལ་ལས་སྡེ་གིས་རྒྱལ་ཡོངས་ཀྱི་ཁྲལ་བརྒྱ་ཆ་ ༥༦ དེ་ཅིག་གྲོགས་རམ་འབད་ཡོདཔ་ཨིན་མས། དེ་གིས་ཡང་མ་དོ་བར་ ན་གཞོན་ཚུ་གི་དོན་ལུ་ ལཱ་གཡོག་གི་གོ་སྐབས་ཡང་བྱིན་ཚུགས་པའི་ཁར་ གྲོང་གསེབ་ཀྱི་མི་སེར་ཚུ་ལུ་གཡུས་ཁའི་ཐོན་སྐྱེད་དང་ལག་བཟོའི་ཅ་ཆས་ཚུ་བཙོངས་ཏེ་ལྷན་ཐབས་བྱུང་སྟེ་འདུག། (Rinzin, Vermeulen & Glasbergen, 2007)།
ལྟ་བཤལ་ལས་སྡེ་གིས་ རྒྱལ་ཁབ་གོང་འཕེལ་གྱི་དོན་ལུ་ ཕན་ཐོགས་རྒྱ་ཆེནམོ་སྦེ་བྱུང་སྟེ་ཡོད་རུང་ ནུབ་ཕྱོགས་ཀྱི་ལམ་སྲོལ་ཚུ་གིས་དབང་ནིའི་ཉེན་ཁ་ཡང་ཡོདཔ་ཨིན་མས། དེ་ཡང་ འབྲུག་པའི་ན་གཞོན་ཚུ་གི་ལྟ་བཤལཔ་ཚུ་ལུ་དཔེ་བལྟ་སྟེ་ ཕྱི་རྒྱལ་གྱི་ལམ་སྲོལ་ལུ་སྤྲོ་བ་སྐྱེད་མི་ཐོན་ཏེ་ རང་གི་ལམ་སྲོལ་ལུ་བརྩི་མཐོང་མི་བསྐྱེད་དོ་ཡོདཔ་མས། དེ་མ་ཚད་ ལྟ་བཤལཔ་ཚུ་གིས་ འབྲུག་གི་རྫོང་དང་ལྷ་ཁང་ནང་ལས་ཕར་ ཕྱགས་སྙིགས་རག་རོ་ཚུ་བཀོ་མི་ལུ་བརྟེན་ཏེ་ ཕྱགས་སྙིགས་དང་འབྲེལ་བའི་གདོང་ལེན་ཡང་སྦོམ་བྱུང་སྟེ་འདུག། དེ་མ་ཚད་  ལྟ་བཤལཔ་འོང་བའི་དུས་ཚོད་ངོ་མ་ར་ ལོ་བསྟར་གྱི་དུས་སྟོན་དང་ཚེས་བཅུའི་སྐབས་ལུ་ཨིནམ་ལས་ དུས་སྟོན་འདི་ནང་བཅའ་མར་གཏོགས་མིའི་གྱངས་ཁ་ཡར་སེང་འགྱོཝ་ཨིན་རུང་ དུས་ཚོད་མིན་པའི་སྐབས་ལུ་ཡང་ ལྟ་བཤལཔ་ཚུ་གི་དོན་ལུ་ འཆམ་དང་ལས་རིམ་ཚུ་ལོགས་སུ་སྦེ་སྟོན་དོ་ཡོདཔ་ལས་ ལམ་སྲོལ་ལུ་འགྱུར་བ་འགྱོ་སྟེ་ དེའི་བཅུད་ཡང་ཉམས་མས་ཟེར་བཤདཔ་ཨིན་མས། (Shackley, 1999)། དེ་མ་ཚད་ སྤྱི་ལོ་ ༡༩༨༧ ལུ་དགོན་པའི་དབང་འཛིན་ཚུ་གིས་ གུས་ཞབས་མེད་པའི་པར་བཏབ་ཡོད་མི་ལུ་ཡང་ ཉོག་བཤད་བསྐྱེད་དེ་འདུག། (Shackley, 1999)།
དེ་ལས་ ལྟ་བཤལཔ་ཚུ་རི་བཤལ་འགྱོ་བའི་ལམ་ཁར་ལས་ཕར་ ཐབ་ཤིང་གི་དོན་ལུ་ཤིང་བཏོག་མི་ལུ་བརྟེན་ཏེ་ རང་བཞིན་གནས་སྟངས་ལུ་གནོདཔ་བཀལཝ་མ་ཚད་ རི་བཤལ་ཚུ་ནང་འགྱོ་བའི་སྐབས་ལུ་ གཡག་དང་རྟ་ཚུ་བདའ་དགོ་ནི་འདི་གིས་ རྩྭ་དང་སྔོ་ཤིང་ཚུ་ལུ་གནོདཔ་བཀལཝ་ལས་ ས་རུད་ཆད་པའི་དཀའ་ངལ་དང་། རུལ་མ་བཏུབ་པའི་ཕྱགས་སྙིགས་ཚུ་བཀོ་མི་ལུ་བརྟེན་ཏེ་ མཛེས་པའི་རང་བཞིན་གནས་སྟངས་ཚུ་ཁམས་ལོག་སི་སི་བཟོཝ་ཨིན་པས། (Dorji, 2001)། Nyaupane and Timothy (2010) དང་འཁྲིལ་བ་ཅིན་ ལྟ་བཤལ་གྱི་སྲིད་བྱུས་འདི་ རྒྱ་གར་གྱི་ལྟ་བཤལཔ་མེན་པའི་གཞན་རྒྱལ་ཁབ་ཀྱི་ལྟ་བཤལཔ་ཚུ་གི་དོན་ལུ་རྐྱངམ་གཅིག་ལག་ལེན་འཐབ་དོ་ཡོདཔ་ལས་ བཅའ་ཁྲིམས་ག་ནི་ཡང་མེད་པར་ རྒྱ་གར་ལས་ལྟ་བཤལཔ་གྱངས་ཁ་མ་ཆོད་པར་འོང་བཅུག་མི་འདི་གིས་ འབྲུག་གི་རང་བཞིན་གནས་སྟངས་བཙོག་པ་བཟོ་ནི་ལུ་ཉེན་ཆེ་བས་ཟེར་ཨིན་པས། དེ་མ་ཚད་ ནད་གཞི་འདྲཝ་མ་འདྲཝ་ཚུ་ཡང་སྤེལ་ནིའི་ཉེན་ཁ་ཡོདཔ་ཨིན་མས།